Majk
Mekbrajd (Mike McBride)
mpmcbride7@yahoo.com
Dragan
Pantelić

    falcon-10@gmx.de

prevod
2003-10-19
3.2
KDE
K‑kontrola
sat
datum
vreme
postavi
podesi

## Datum i vreme

Kroz udobno grafičko sučelje, u ovom modulu možete izmeniti sistemski datum i vreme.

Da biste izmenili sistemski datum i vreme morate imati administratorski (koreni) pristup. Ako nemate ovaj nivo pristupa, modul će vam samo prikazati trenutne postavke.

Po pokretanju, naći ćete se u režimu samo prikaza. Za izmenu postavki kliknite na Administratorski režim. Ako ste prijavljeni pod nalogom root, odmah ćete dobiti dijalog za izmene. Ako niste, KDE će tražiti lozinku superkorisnika.

### Menjanje postavki

Datum postavljate u levoj polovini modula, gde birate mesec (padajući spisak na vrhu), godinu (brojčanik na vrhu) i dan u mesecu (klikom na dan u kalendaru).

Vreme postavljate brojčanicima na dnu sata. Vrednost možete i neposredno uneti.

Vreme je predstavljeno u 24‑časovnom formatu. Ako želite da postavite sistemsko vreme na 8 popodne, postavite brojčanik sati na 20; za 8 prepodne, brojčanik na 8.

Novu vremensku zonu postavljate izborom jedne iz padajućeg spiska pri dnu.

Kad ste postavili tačan datum i vreme, kliknite na Primeni da učinite izmene trajnim.