# Vesti Useneta

Grupe vesti Useneta su forumi u kojima možete ostavljati poruke u diskusijama na razne teme. Naći ćete skoro svaku temu koja vam se dopada, a i mnoge koje vam se ne dopadaju! Mada Usenet nije više popularan kao nekad, zbog rastućeg korišćenja veb foruma i sl., i dalje je korisan alatka. KDE obezbeđuje moćan čitač vesti Useneta po imenu K‑čvor.

K‑čvor možete naći u KMeniju pod kategorijom Internet.

Glavni prozor K‑čvora trebalo bi da se pojavi na površi kako je pokazano. Kod prvog pokretanja biće pozvan dijalog za postavke.

Postavljanje K‑čvora
K‑čvor posle prvog pokretanja

K‑čvor posle prvog pokretanja

## Lične postavke

Prva stranica dijaloga namenjena je ličnim postavkama:

Dijalog za unos ličnih podataka
Unošenje ličnih podataka

Unošenje ličnih podataka

Ime:

  Unesite svoje ime u polje Ime:. Ovo ime će se kasnije javljati u grupama vesti kao pošiljalac, i svako ga može videti.

  Polje Ime: obavezno je popuniti.

Adresa e‑pošte:

  Adresa e‑pošte koju ovde unosite koristiće se kao pošiljalac u člancima vesti, tj. kao stvarna adresa autora, povezana sa pravim imenom (upisanim u polju Ime:).

  Polje Adresa e‑pošte: obavezno je popuniti.

## Podešavanje naloga vesti

Sada moramo K‑čvoru reći odakle da dobavlja vesti, ili gde kasnije da šalje članke. U desnom spisku nalazi se stavka Nalog; kliknite na nju i odaberite jezičak Serveri grupa vesti, zato što prvo želimo da podesimo nalog vesti — spisak naloga je još uvek prazan.

Za stvaranje novog naloga kliknite na Dodaj. Pojavljuje se sledeći dijalog:

Dijalog Novi nalog
Dijalog Novi nalog

Dijalog Novi nalog

Ime:

  Polje Ime: možete ispuniti po želji. Tekst koji unesete biće kasnije vidljiv u prikazu fascikle. Na primer, mogli biste da unesete ime svog internet dobavljača; u našem primeru, unosimo ime `Moj nalog vesti`.

Server

  Sledeće polje je Server:. Za razliku od polja Ime:, ovo što ovde unosite je važno. Ime servera vesti je utvrđeno, i trebalo bi da možete da ga dobijete od svog dobavljača internet usluga. Ako ne znate ime servera vesti, sada ga morate utvrditi: bez ove informacije ne možete čitati vesti. Ako dobavljač internet usluga ne poseduje sopstveni server vesti, možete koristiti jedan od javnih (univerziteti često obezbeđuju javne servere vesti).

  Za naš primer podešavanja, unosimo ime `news.server.com`, a vi ćete, naravno, uneti pravo ime servera vesti.

Port:

  U većini slučajeva neće biti potrebe da menjate podrazumevanu vrednost.

## Postavljanje naloga e‑pošte

Katkad treba direktno da odgovorite autoru članka, bez pisanja u grupu vesti — na primer, kad želite da date vrlo ličan komentar, ili da ispravite neku grešku. U tom slučaju, idite na jezičak Server pošte (SMTP). Pojavljuje se sledeći dijalog:

Dijalog za postavljanje poštanskog naloga
Postavljanje poštanskog naloga

Postavljanje poštanskog naloga

Server

  Ime (adresa) vašeg poštanskog servera, kako ga je obezbedio dobavljač internet usluga ili sistem-administrator. Sve što ovde treba da uradite jeste da u polje Server: unesete ime servera.

  U našem primeru, unosimo `mail.server.com`

Port:

  Opet, verovatno ne treba da menjate postavku Port:.

### Srodne informacije

- Grupa vesti `comp.windows.x.kde` je glavna grupa za podršku korisnicima KDE‑a na Usenetu. Druge resurse pomoći za KDE možete naći u .

- Gmane pruža usenet sučelje za mnoge poštanske liste, uključujući većinu KDE‑ovih, tako da ih možete čitati K‑čvorom.