Majk
Mekbrajd (Mike McBride)
mpmcbride7@yahoo.com
Jost
Šenk (Jost Schenck)
jost@schenck.de
Dragan
Pantelić

    falcon-10@gmx.de

prevod
2002-10-17
3.1
KDE
K‑kontrola
indeks pomoći
indeks

## Indeks pomoći

Dok pišemo ovo, u većini instalacija KDE‑a postavke iz ovog kontrolnog modula neće imati efekta, jer je funkcionalnost pretraživača u K‑centru-pomoći potpuno isključena. Nadamo se da ćemo je povratiti u nekom budućem izdanju.

KDE stiže sa mnoštvom dokumentacije za programe i komponente. Iako možete prosto pregledati uputstva dok ne nađete traženu informaciju, to vas može koštati puno vremena. KDE vam ovo može olakšati punom tekstualnom pretragom, koju izvodi programom ht://dig. Radi sasvim slično pretraživačima na Webu, štaviše moguće je da ga koriste neki vama poznati pretraživači. Prosto kliknite na jezičak Pretraga u K‑centru-pomoći, unesite traženu reč, kliknite na Traži — i uživajte!

Međutim, da biste koristili ovu mogućnost, ht://dig mora biti instaliran na sistemu i KDE podešen da ga koristi. Ovaj kontrolni modul pokušava da vam pomogne u potonjem. Ako niste instalirali ht://dig, a nije ni isporučen sa vašim operativnim sistemom, moraćete sami da ga dobavite. Pogledajte na domaćoj stranici ht://diga kako da ga preuzmete i instalirate.

Po pokretanju naći ćete se samo u režimu prikaza. Za izmenu postavki kliknite na Administratorski režim.... Ako ste prijavljeni kao root, bićete prebačeni pravo na dijalog za izmene. Ako niste, KDE će zatražiti korenu lozinku.

### Upotreba

KDE‑u treba predočiti dva važna podatka da se mogao koristiti puni tekstualni pretraživač:

- gde se nalaze naredbe ht://diga koje KDE koristi za punu tekstualnu pretragu;

- gde se pretražuje.

#### Naredbe ht://diga

KDE zahteva tri naredbe koje stižu uz ht://dig: `htdig`, `htsearch` i `htmerge`. Za svaku od njih treba da navedete punu putanju sa sve imenom naredbe, na primer: `/usr/bin/htdig`.

Tačno mesto gde su instalirani ovi programi zavisi od vašeg operativnog sistema ili distribucije. Međutim, možete pokušati s nekoliko verovatnijih:

- `htdig` i `htmerge` često se nalaze u `/usr/bin/`, ili u fascikli nalik na `/usr/local/www/htdig/bin/`;

- naredba `htsearch` se često može pronaći u potfascikli `cgi-bin`, na primer `/usr/local/httpd/cgi-bin/`.

Da biste, na primer, pronašli gde je instalirana `htdig`, možete u terminalu izvršiti `whereis htdig`. `whereis` će potražiti zadatu naredbu u fasciklama standardne izvršne putanje. Međutim, fascikle kao `cgi-bin` često nisu u standardnoj izvršnoj putanji.

#### Doseg i putanje za pretragu

U ovoj sekciji možete izabrati koje resurse pomoći treba indeksirati, tj. staviti na raspolaganje pretraživaču.

U okviru Opseg možete odabrati neke tipične resurse za indeksiranje, npr. KDE‑ovi fajlove pomoći i podatke koje pružaju naredbe `man` i `info`. Ponešto od ovoga može biti isključeno, što znači da za to još uvek nije dodata podrška.

Možda želite da koristite mogućnost pune tekstualne pretrage u K‑centru-pomoći i za neke dodatne fajlove. Na primer, možda ste pod `/home/pera/doku/html` instalirali priručnik za HTML. Dodavanjem ove putanje na spisak dodatnih putanja pretrage, dokumentaciju pod njom činite jednako dostupnom punoj tekstualnoj pretrazi K‑centra-pomoći. Kliknite na dugme Dodaj i dijalog će vam zatražiti dodatnu fasciklu za pretragu; izaberite `/home/pera/doku/html` i kliknite na u redu. Da uklonite dodatnu putanju pretrage, izaberite je i kliknite na Obriši.

Vaše izmene dosega i dodatnih putanja pretrage neće stupiti na snagu ako ne kliknete na dugme Napravi indeks....