Danijel
Naber (Daniel Naber)
Dejvid
Ragi (David Rugge)

# Prvo koraci sa e‑poštom

KDE pruža moćan i udoban klijent e‑pošte po imenu K‑pošta, koji omogućava brzo i efikasno slanje, prijem i organizovanje e‑pošte. Da pogledamo kako da ga podesimo. Ako imate bilo kakvih problema tokom ove procedure, konsultujte kompletan priručnik za K‑poštu.

## Potrebne informacije pre početka

Mnoge postavke e‑pošte mogu varirati zavisno od postave vašeg sistema, postave ISP‑a, ili postave lokalne mreže. Zato treba da pronađete neke informacije pre nego što krenete sa postavljanjem e‑pošte.

Vaša adresa e‑pošte

  Treba da vam je dobavi ISP ili sistem-administrator.

Vaše korisničko ime i lozinka naloga e‑pošte

  Korisničko ime je često isto kao i deo ispred simbola „@“ u adresi e‑pošte, ali ne uvek — zato to proverite kod vašeg ISP‑a.

Ime i detalji servera odlazne e‑pošte (SMTP)

  Opet, vaš ISP treba da vam je pružio ovu informaciju. Ako nije, možete probati nešto oblika smtp.ime-ISP-a.com.

Ime i detalji servera dolazne e‑pošte (IMAP ili POP3)

  Ako nemate ove informacije pri ruci, možete probati imap.ime-ISP-a.com za IMAP ili pop.ime-ISP-a.com ako koristite POP3.

Kad pokupite ove informacije, spremni ste da počnete sa podešavanjem K‑pošte. Otvorite K‑poštu iz KMenija (u podmeniju Internet, ili se poslužite nekim metodom opisanim u .) Kad se K‑pošta otvori, izaberite stavku Podešavanje Podesi K‑poštu... . Sledeća sekcija opisuje kako u dijalogu koji se pojavi podesiti K‑poštu.

## Postavljanje identiteta

Postavke na stranici Identiteti prilično su jasne. Odaberite identitet podrazumevani i kliknite na dugme Izmeni.... Popunite polje Vaše ime: punim imenom (npr. `Pera Perić`) i, po želji, polje Organizacija: odgovarajućom informacijom.

Zatim popunite polje E‑adresa: svojom adresom e‑pošte (npr. `pera@primer.net`).

To je sve za ovaj dijalog — osim ako ne želite da koristite naprednije mogućnosti (kriptografiju, potpis, itd.) Više informacija o ovim mogućnostima možete naći u kompletnom priručniku za K‑poštu. Kliknite na dugme U redu za zatvaranje ovog dijaloga i prelazak na sledeću postavnu stranicu...

## Postavljanje vašeg naloga

Kliknite na ikonu Nalozi za prelazak na postavnu stranicu mreže. Ona sadrži postavke koje K‑pošti govore kako da šalje i prima poruke e‑pošte. Videćete dva jezička na desnoj strani: Slanje i Primanje. Treba da podesite oba, pa ih pogledajmo redom:

### Slanje poruka

Jezičak Slanje pruža spisak načina slanja poruka. Prva stavka na njemu je podrazumevani način slanja poruka. Dugmetom Dodaj... možete birati između dva različita načina slanja poruka: SMTP i sendmail. Sendmail ovde znači lokalnu instalaciju softvera — za koju se tvrdi da ju je teško postaviti, pa ako već nemate delatnu postavu sendmaila, izaberite SMTP i popunite polje Ime: opisnim imenom (npr. `Moj poštanski nalog`, a polje Domaćin: imenom i domenom poštanskog servera (npr. `smtp.ime-ISP-a.com`). Verovatno nećete morati da menjate postavku Port: (podrazumevano je `25`).

Opis drugih opcija može se naći u kompletnom priručniku za K‑poštu. Kliknite na dugme U redu za zatvaranje ovog dijaloga, pa na jezičak Primanje.

### Primanje poruka

Za postavljanje naloga za primanje pošte, pritisnite dugme Dodaj... pod jezičkom Primanje. Bićete upitani za vrstu naloga e‑pošte. Većina korisnika trebalo bi da izabere POP3 ili IMAP. Ako želite da koristite drugačiji sistem, pogledajte priručnik za K‑poštu.

Potom će vam biti prikazan prozor Dodaj nalog. Prvo popunite polje Ime da imenujete nalog. Možete izabrati ime kakvo god želite. Polja Prijava:, Lozinka: i Domaćin: treba da budu popunjena informacijama koje ste prethodno sakupili. Obično ne bi trebalo da menjate postavku Port:.

Sad ste spremni za slanje i primanje pošte. Za IMAP, jednostavno otvorite stablo fascikli u K‑poštinom glavnom prozoru. K‑pošta se potom povezuje na server i prikazuje poruke koje tamo nađe. Za POP3, koristite Fajl Proveri poštu.

## Proba postave

Radi probe postave, prvo treba da pošaljete poruku adresiranu na sebe. Poruku možete poslati tako što pritisnete CtrlN, kliknete na ikonu Nova poruka..., ili izaberete iz menija Poruka Nova poruka.... Pojaviće se prozor sastavljača. Popunite polje Za: svojom adresom e‑pošte i upišite nešto u polje Tema. Pošaljite poruku pomoću Poruka Pošalji.

Za proveru e‑pošte, izaberite Fajl Proveri poštu. U donjem desnom uglu glavnog prozora traka napretka prikazaće koliko poruka se preuzima. Ako primite poruku koju ste upravo poslali — čestitamo! Ako, međutim, primite bilo kakvu poruku o grešci dok probate postavu, proverite da li funkcioniše veza s mrežom i iznova proverite postavke u Podešavanje Podesi K‑poštu....

### Srodne informacije

- U priručniku za K‑poštu dati su kompletni opisi naprednih postavki e‑pošte, itd. Možete ga čitati u K‑centru-pomoći ili upisom `help:/kmail` u K‑osvajačevoj traci lokacije.

- Veb sajt K‑pošte http://kmail.kde.org sadrži najnovije vesti, savete i trikove, i još mnogo toga.