Pamela
Roberts (Pamela Roberts)
Dragan
Pantelić

    falcon-10@gmx.de

prevod
6.11.2003
3.2

# Podešavanje K‑osvajača

Kao što važi za KDE u celini, i K‑osvajač je izuzetno podesiv, te zaista možete ostvariti izgled i osećaj koji najbolje odgovara vašim potrebama i željama.

## Trake alatki

U svežoj instalaciji KDE‑a, prozor K‑osvajača sadrži traku menija, glavnu traku i traku lokacije, a možda i traku markera.

Možda vam ne trebaju sve ove trake. Da biste neku sakrili, u meniju Postavke Trake alatki ispraznite njenu kućicu. Za prikaz sakrivene trake, ponovo popunite kućicu.

Sama traka menija može se isključiti ili uključiti prečicom CtrlM.

Skroz levo na svakoj traci možete videti neke uspravne linije. Levim klikom na njih „spljoštavate“ traku: postaje sakrivena, ali tako da se brzo može povratiti klikom na sada vodoravne linije. Tim linijama traku takođe možete prevući na novi položaj.

Ako kliknete desnim na traku alatki, dobićete meni za njeno podešavanje. Možete da birate usmerenje, položaj teksta i veličinu ikona.

Ikone prikazane na raznim trakama mogu se menjati u dijalogu koji poziva stavka Postavke Podesi trake alatki.... Glavna i dodatna traka alatki podeljene su na sekcije, poput glavne trake <K‑osvajač> glavne trake <khtmlpart> i dodatne trake <khtmlsettingsplugin>. Broj i vrsta ovih sekcija zavisiće od toga da li je K‑osvajač u režimu veb pregledača ili menadžera fajlova, i da li su instalirani neki K‑osvajačeve priključci.

## Prečice

Za promenu prečica dostupnih u K‑osvajaču, izaberite Postavke Podesi prečice.... To će pokrenuti dole prikazani dijalog.

Podešavanje prečica (snimak 1)

Pretražite spisak da nađete radnju koju želite da dodate ili za nju izmenite tastere prečica, te je izaberite levim klikom na ime. Zatim možete da izmenite prečicu odabirom radio dugmeta Ništa, Podrazumevana ili Posebna, ili klikom na veliko dugme u oblasti Prečica za izabranu radnju.

Ako izaberete Definiši prečicu, pa Napredno, dobićete donji dijalog:

Podešavanje prečica (snimak 2)

Izaberite da li želite da izmenite primarnu ili alternativnu prečicu, pa zatim pritisnite kombinaciju tastera koju želite kao prečicu, na primer, CtrlShiftS. Ako je popunjena kućica Automatski zatvori dijalog će nestati čim pritisnete kombinaciju tastera, inače će ostati dok ne pritisnete dugme U redu ili Odustani. Klik na malu crnu ikonu sa belim krstićem očistiće prečicu.

### Korisnički definisani meniji

K‑osvajaču možete dodati svoj iskačući meni, tako da se pojavi pritiskom određene kombinacije tastera, kreće kroz njega tasterima strelica gore i dole, a stavka aktivira tasterom Enter ili drugim zadatim tasterom.

Da ovo uradite, dodajte posebnu prečicu za svaku od radnji koje želite da se pojave u meniju, a u dijalogu za definisanje prečice popunite kućicu Višetasterska, pritisnite kombinaciju tastera koju želite za dozivanje menija, i, odvojeno, taster koji će izabrati tu stavku dok je meni otvoren.

## Ostale postavke

Stavka Postavke Podesi K‑osvajač... poziva dijalog u kojem možete upravljati većinom aspekata ponašanja K‑osvajača. Sadrži nekoliko sekcija koje se biraju levim klikom na jednu od ikona na levoj strani dijaloga.

Pritisak na dugme Pomoć daće vam detaljna uputstva o načinu korišćenja svake od ovih sekcija, a možete se osloniti i na šta‑je‑ovo tekstove.