# Fino podešavanje surfovanja

## Korišćenje ličnog stila za veb stranice

Veb stranice dolaze u svakovrsnom skupu boja i fontova, što ponekad ne daje najbolji rezultat. Ako, na primer, imate problema sa očima, možda vam je nemoguće da pročitate neke kombinacije pozadine i boja teksta. K‑osvajač omogućava da odaberete boje koje želite da se primene na sve veb stranice. Evo kako:

1. Otvorite K‑osvajač i idite na Postavke Podesi K‑osvajač....

2. U dijalogu za podešavanje koji se pojavi, odaberite stranicu Opisi stilova na levoj strani.

3. Na ovoj stranici izaberite Koristi opis stila za pristupačnost definisan pod jezičkom „Prilagođavanje“, zatim idite na Prilagođavanje i izaberite željene postavke.

4. Zatvorite sve prozore K‑osvajača (za svaki slučaj možete i ponovo pokrenuti KDE), i kad ih nanovo otvorite, trebalo bi da su postavke primenjene.