Džonatan
Singer (Jonathan Singer)
jsinger@leeta.net
Dragan
Pantelić

    falcon-10@gmx.de

prevod
2002-02-12
3.00.00
KDE
K‑kontrola
Konsole
terminal

## Konsole

U ovom modulu možete podesiti osnovne postavke za Konsolu, KDE‑ov emulator terminala. Takođe možete lako izraditi nove šeme (fajlove definicija izgleda) za Konsolu.

Ovaj modul sadrži nekoliko stranica po jezičcima: Opšte, Šema, Sesija i Demon pisanja.

### Opšte

Pod ovim jezičkom možete podesiti aspekte Konsolinih funkcija. Sadrži sledeće opcije:

Konsole kao podrazumevani terminalski program

  Ako želite da KDE podrazumevano koristi neki drugi terminalski program, ispraznite ovu kućicu i unesite željenu naredbu (`wterm`, `rxvt`, itd.) u polje ispod.

Veličina terminala pri promeni veličine

  Konsole će podrazumevano prikazivati veličinu prozora (u znakovima) dok je menjate, kako biste mogli da postavite određenu veličinu. Ispraznite ovu kućicu da isključiti ovo ponašanje.

Ram

  Iscrtavanje unutrašnjeg rama u prozoru Konsole.

Potvrdi napuštanje pri otvorenim sesijama

  Ako je uključeno, izdaje se upozorenje kad pokušate da zatvorite prozor Konsole sa više sesija.

Trepćući kursor

  Ako teško uočavate kursor u prozoru Konsole, možete zadati da trepće, da vam privuče pažnju.

Razmak redova

  Određuje razmak između redova teksta.

Znakovi koji se uzimaju za deo reči pri dvokliku

  Uobičajeno ponašanje pod Unixom je odabiranje cele reči kad dvokliknete na nju; računar, pak, ne mora za reč uzeti ono što biste vi. Dodajte ovde znakove za koje želite da se uvek smatraju „delom reči“. Na primer, ako dodate znak `@`, jedan dvoklik može odabrati celu adresu e‑pošte.

### Šema

Stranica Šema omogućava vam da lako stvarate, uređujete i zapisujete šeme, sa bojenjem teksta i pozadine, providnošću i slikama pozadine.