Мајк
Мекбрајд (Mike McBride)
mpmcbride7@yahoo.com
Драган
Пантелић

    falcon-10@gmx.de

превод
2002-10-16
3.1
КДЕ
К‑контрола
менаџер фајлова

## Менаџер фајлова

У овом модулу можете подесити разне аспекте функционалности К‑освајача као менаџера фајлова.

Функционалност К‑освајача као веб прегледача има сопствени модул за подешавање.

### Употреба

Поставне опције за менаџер фајлова овако су подељене по језичцима:

Изглед

  Овај језичак садржи опције за прилагођавање изгледа К‑освајачевих прозора, попут подразумеване боје фонта за текста.

Понашање

  Овај језичак садржи нешто општих опција К‑освајача.

Прегледи

  Под овим језичком можете прилагодити када К‑освајач треба да приказује прегледе.

#### Изглед

Следеће поставке одређују начин приказивања текста и боје у прозорима К‑освајача у режиму менаџера фајлова.

Стандардни фонт:

  Фонт за приказ текста попут имена фајлова у К‑освајачевим прозорима.

Величина фонта

  Овим можете задати величину текста, док поставка Стандардни фонт: одређује породицу фонтова.

Боја обичног текста:

  Одређује боју обичног текста.

Висина за текст иконе:

  Највећи број редова за исписивање текста иконе. Дужи текстови сасецају се на крају последњег реда.

  Преломљена имена фајлова можете видети задржавањем показивача миша над иконом.

Ширина за текст иконе:

  Највећа ширина текста иконе кад је К‑освајач у режиму приказа са више колона.

Подвуци имена фајлова:

  Ако је ово попуњено, имена фајлова биће подвлачена тако да наликују везама на веб страници.

Величине фајлова у бајтовима:

  Последња кућица на овој страници одређује како К‑освајач приказује величине фајлова, у режимима менаџера фајлова који обично приказују овај податак. Ако кућицу попуните, величине се тада увек приказују у бајтовима. Ако је оставите празном, величине ће бити приказиване у бајтовима, килобајтима или мегабајтима, зависно од величине фајла.

#### Понашање

##### Разне опције

Отварај фасцикле у новим прозорима

  Ако је ово попуњено, фасцикле ће бити отваране у новом прозору К‑освајача, уместо да садржај фасцикле просто замени онај у текућем прозору.

Мрежни поступци у једном прозору

  Ако је празно, док преузимате фајл појавиће се дијалог са приказом стања преузимања.

  Дијалог преузимања
  Дијалог преузимања

  Појединачни дијалог преузимања

  Ако покренете нови пренос, појавиће се и нови дијалог. (Корисницима Нетскејпа познато је овакво понашање).

  Ако је попуњено, сви прозори стања преноса биће груписани под једним дијалогом.

  Дијалог преузимања
  Дијалог преузимања

  Здружени дијалог преузимања

  Ако изаберете здружени дијалог преузимања, можете брисати преносе једним кликом на нежељени пренос, а затим на дугме Обриши лево.

Облачићи фајлова

  Овде можете задати да ли ће при померању миша над фајл искочити мали прозор са допунским подацима о фајлу.

Прегледи у облачићима фајлова

  Овде можете задати да ли ће облачић фајла давати преглед садржаја у виду сличице.

Домаћи УРЛ

  Ово је УРЛ (нпр. фасцикла или веб страница) на који ће К‑освајач отићи кад се притисне дугме Домаћа.

  Подразумевана је корисникова домаћа фасцикла, означена са `~`.

Путању домаћег УРЛ‑а можете поставити непосредним уписивањем у поље Домаћи УРЛ, или кликом на икону прегледања. Подразумевана је `~`, што је стандардна пречица за вашу домаћу фасциклу, $`HOME`. Када изаберете домаћу икону на панелу, у дијалозима отварања или уписивања, или у оквиру К‑освајача у режиму менаџера фајлова, ово је фасцикла која ће вам бити приказана.

Поставке Тражи потврду за [...] говоре К‑освајачу шта да ради кад у неком његовом прозору на фајлом извршите брисање, бацање или сецкање. Ако је нека кућица попуњена, К‑освајач тражи потврду пре извођења одговарајуће радње.

#### ||Прегледи

К‑освајач пружа могућност прегледа за многе типове фајлова, укључујући ХТМЛ фајлове, слике, постскрипт и ПДФ, звук, веб архиве (ако је инсталиран одговарајући К‑освајачев прикључак) и текстуалне фајлове.

Ако за неке укључите прегледе, фајлови тих типова неће бити представљани у менаџеру фајлова стандардним иконама, већ ће иконе бити минијатурни прегледи. На спорим рачунарима може потрајати док се прегледи не појаве, због чега можда нећете желети да укључите ову могућност.

У овом модулу можете одредити за које протоколе треба пружати прегледе. За стварање прегледа К‑освајач мора преузети бар део фајла. К‑освајач, као и остатак КДЕ‑а потпуно је мрежно прозиран, па ће се опходити са удаљеном ФТП фасциклом као што би са неком на локалном хард‑диску. Ово може изазвати застој, посебно када гледате, на пример, фасциклу пуну слика преко споре мрежне везе.

Прегледе можете укључити или искључити независно, понаособ за сваки протокол. На пример, могли бисте укључити прегледе за монтиране НФС уређаје ако је мрежа брза, али их искључити за ФТП, јер вам је веза с Интернетом преко модема.

Даље, можете подесити највећу величину фајла при којој ће К‑освајач покушати да прикаже преглед. Подразумевана је 1 MB. Другим речима, подразумевано, ако је фајл величине 900 kB и протокол са којим гледате фасциклу укључен, К‑освајач ће створити икону прегледа за њега. Ако је фајл величине 1,1 MB, преглед неће бити направљен чак и ако је протокол укључен.

Прегледе можете укључивати и искључивати „у лету“, из К‑освајача, кроз мени Приказ. На пример, ако нормално желите да видите прегледе слика на сваком протоколу, али налазите да одређени сервер преспоро шаље податке, могли бисте га у тренутку искључити, а касније опет укључити.

Можда бисте хтели да попуните кућицу Увећај прегледе у односу на иконе, да бисте у сличицама видели више података.

Многи фајлови слика већ садрже сличицу. Да бисте их користили, можете укључити Користи сличице угњеждене у фајловима. Ово ће уштедети време чекања на стварање сличица кад гледате фасциклу пуну слика коју претходно нисте отварали у К‑освајачу.