Frensis
Đanaros (Francis Giannaros)
francisg@gmail.com

# Osnovni KDE programi

Sledi kratak opis nekih osnovnih KDE programa. Više o svakom od njih naći ćete isprativši veze preporučene uz svaki unos.

## Osnove

K‑osvajač

  Menadžer fajlova, veb pregledač, KDE‑ov FTP klijent i još mnogo više. K‑osvajač je bioskopsko platno za najnovije tehnologije KDE‑a, počevši od U/I zahvata (koji stavljaju na raspolaganje metode za pristup fajlovima), pa do ugnježdenih komponenti koje ga čine univerzalnim programom za prikazivanje slika i dokumenata.

  - Veb sajt: http://konqueror.org

  - Možete pogledati priručnik upisivanjem `help:/konqueror` u K‑osvajačevu traku lokacije ili ga odabrati iz K‑centra-pomoći.

Kate

  KDE‑ov napredni uređivač teksta sa podrškom za višestruke prikaze. Kate izvanredno pristaje za prikaz HTML izvora veb stranica, a pomoću isticanja sintakse i sažimanja koda potpomaže napredno programiranje u C++u, PHP‑u, ili XML‑u. Kate je brz program, koji za nekoliko sekundi može da učita ogromne tekstualne fajlove, kao i da istovremeno prikaže veliki broj različitih prikaza istog dokumenta ili više dokumenata.

  - Veb sajt: http://kate.kde.org

  - Priručnik za Kate

Konsole

  Kao i mnogi drugi KDE programi, Konsole, X emulator terminala, izuzetno je prilagodljiva. Pored sopstvenih korisničkih sesija, možete, naravno, otvarati sesije linux konzole, sesije školjke i korene i sudo sesije.

  - Veb sajt: http://konsole.kde.org

  - Priručnik za Konsolu

  - Korisnički vodič

Kicker

  KDE‑ov panel, kojim upravljate programima u radu, koji sadrži pejdžer za šetanje između površi, dugmad za brzo pokretanje programa, i još mnogo toga.

  - Pogledajte za detalje o izmeni postavki panela.

  - Priručnik za Kicker

K‑DCOP

  Grafičko sučelje za moćni DCOP (protokol komunikacije radne površi). DCOP je sveobuhvatan protokol za međuprocesnu komunikaciju KDE programa. I dok stiče sve veći značaj za KDE programere, istovremeno je od koristi i običnom korisniku pri pisanju skripti ili, na primer, tema za SuperKarambu.

  - U Korisničkom vodiču i

  - Više detalja: http://developer.kde.org/documentation/library/kdeqt/dcop.html

K‑kontrola

  Kontrolni centar KDE‑a. Pomoću njega možete menjati mnoštvo različitih stvari: od tema, fontova i čuvara ekrana, pa do postavki Interneta, bezbednosti i administracije sistema.

  - Vidi .

  - Priručnik za K‑kontrolu

K‑centar-pomoći

  KDE‑ov sistem pomoći služi kao pristup tradicionalnim unix stranicama pomoći (uputne i info), te samosvojnoj KDE dokumentaciji koju piše dokumentacioni tim KDE‑a ili autori pojedinih programa. Odavde imate pristup priručnicima za sve KDE programe.

  - Priručnik za K‑centar-pomoći

  - Za informacije o dokumentacionom timu KDE‑a, i kako možda možete da pomognete, pogledajte http://kde.org/documentation

### Srodne informacije

- http://kde-apps.org — najveći imenik KDE programa sa strane.

- Kao što ste možda već primetili, u priručnicima za programe nalazite obilje informacija, kojima možete pristupiti U/I zahvatom pomoći u K‑osvajaču, upisivanjem `help:/program` u traci lokacije, ili izborom priručnika u K‑centru-pomoći.

- Mnoštvo informacija takođe nalazite na veb sajtu KDE‑a.

Frensis
Đanaros (Francis Giannaros)
francisg@gmail.com

## Upravljanje ličnim podacima

KDE‑PIM (menadžer ličnih informacija) potprojekat je KDE‑a sa ciljem da obezbedi jedinstvenu grupu programa kojima upravljate ličnim podacima. Ima više komponenti, ali se sve mogu objediniti pod jednim programom — Kontactom. Sledi kratak pregled najpopularnijih komponenti, tj. programa pok okriljem Kontacta.

Kontact

  Služi kao medijum preko koga se međusobno mogu povezati svi drugi programi KDE‑PIM‑a. U Kontactu se mogu prikazati svi programi KDE‑PIM‑a, tako da lako možete izabrati one u kojima želite da radite. Isto tako, na raspolaganju vam stoji stranica sažetaka, koja omogućava brz pogled na informacije i događaje koje obrađuju drugi programi.

  - Veb sajt: http://kontact.kde.org

  - Pogledajte priručnik upisivanjem `help:/kontact` u K‑osvajačevoj traku lokacije, ili odabiranjem u K‑centru-pomoći.

K‑pošta

  Klijent pošte K‑pošta pruža potpunu podršku za IMAP, POP3 i SMTP. Dozvoljeno je overavanje i šifrovanje, a na raspolaganju su i obimne funkcije protiv spama. Lako se može koristiti provera pravopisa, prikazivati HTML e‑pošta, a postoji i mogućnost napredne pretrage.

  - Veb sajt: http://kmail.kde.org

  - Priručnik za K‑poštu

K‑organizator

  Potpuno prilagodljiv organizator koji se predstavlja u vidu komponente kalendara. K‑organizator nudi upravljanje događajima i zadacima, alarmna obaveštenja, veb izvoz, mrežno prozirno rukovanje podacima, grupna planiranja, uvoz i izvoz kalendarskih fajlova i još mnogo više toga.

  - Veb sajt: http://korganizer.kde.org

  - Priručnik za K‑organizator

K‑adresar

  Komponenta za kontakte, K‑adresar omogućuje efikasno i udobno upravljanje kontaktima. Kontakti se jednostavno mogu izvoziti i uvoziti u niz različitih adresarskih formata, a efikasno integrisati u Kopete, KDE‑ov višeprotokolski brzi glasnik. U ostale mogućnosti spada podrška svih međunarodnih kodiranja i napredne funkcije pretrage.

  - Veb sajt: http://pim.kde.org/components/kaddressbook.php

  - Priručnik za K‑adresar

K‑beleške

  Praktična komponenta koja služi za upravljanje vašim digitalnim zabeleškama. Možete ih držati na površi, prevlačenjem ugrađivati u e‑poštu, štampati, a mogu ostati prikazane i kada zatvorite Kontact.

  - Veb sajt: http://pim.kde.org/components/knotes.php

  - Priručnik za K‑beleške

K‑čvor

  Komponenta čitača vesti. Poštuje GNKSA („Pečat valjanog ophođenja na mreži“), podržava MIME i višestruke servere.

  - Veb sajt: http://knode.sourceforge.net/

  - Priručnik za K‑čvor

Akregator

  Lagan i brz program za prikaz vesti koje pristižu iz dovoda, s podrškom za sve često korišćene verzije RSS i Atom dovoda. U korisne mogućnosti spadaju traženje članaka po naslovu, upravljanje dovodima u fasciklama i određivanje postavki arhiviranja.

  - Veb sajt: http://akregator.sourceforge.net

  - Priručnik za Akregator

### Srodne informacije

- Za dalje informacije pogledajte http://kontact.kde.org i http://kdepim.kde.org.

- Priručnik za Kontact

## Mreža

Postoji nekolicina programa vezanih za mrežu u KDE‑u. Slede opisi nekih od njih.

Kopete

  Kompletan, napredan IM (brzoglasnički) klijent, koji ima brojne protokole, uključujući i MSN, Yahoo i AIM. Kopete može da dohvata ekranske slike, postavlja alijase za određene osobe, kao i da istovremeno vodi višestruke IM sesije. Može se proširivati i raspolaže obimnim sistemom priključaka, na primer istorijatom prethodnih ćaskanja, statistikama korisnikovog statusa, kao i sistemom beležaka kojim možete dodavati beleške za svaki kontakt ponaosob.

  - Veb sajt: http://kopete.kde.org

  - Priručnik za Kopete

K‑rečnik

  Grafičko sučelje za protokol DICT. Omogućava pretragu po rečničkim bankama podataka, za rečju ili sintagmom, a zatim prikazuje odgovarajuće definicije.

  - Priručnik za K‑rečnik

  - Razvojna grupa DICT‑a: http://www.dict.org/bin/Dict

KGet

  Menadžer za preuzimanje koji se integriše s K‑osvajačem. U KGetu preuzimanja možete grupisati, pauzirati i nastavljati, kao i još po nešto.

  - Veb sajt: http://kget.sourceforge.net

  - Priručnik za KGet

### Srodne informacije

- Još neke KDE‑ove mrežne programe možete naći u Ekstraopremi KDE‑a; pogledajte: , odeljak .

## Kancelarija

Uključuje sve programe iz paketa KOffice. Sažetke komponenti nalazite u .

## Grafika

KDE sadrži nekoliko programa u vezi s grafikom, PDF prikazivača do programa za snimanje ekrana. Sledi njihov kratak pregled i veze ka daljim informacijama.

K‑uređivanje‑boja

  Mali i praktičan program za uređivanje paleta boja, kao i izbor i imenovanje boja. Boje se mogu birati upisivanjem heksadekadnog RGB koda, odabirom iz mnoštva raznih boja u programu, ili čak hvatanjem boje bilo čega na ekranu.

  - Priručnik za K‑uređivanje‑boja

KPDF

  Napredan PDF prikazivač za KDE, zasnovan na XPDF‑u. KPDF pruža mnoštvo načina pretrage dokumenta: standardni dijalog pretrage, filter sličica, itd. i poseduje i druge mogućnosti, poput čitanja „bez ruku“.

  - Veb sajt: http://kpdf.kde.org

  - Priručnik za KPDF

K‑prikaz

  Prikazivač slika koji podržava brojne grafičke formate, uključujući JPEG, GIF, PNG, TIFF i mnoge druge. K‑prikaz se sasvim integriše u KDE; npr. može se ugnjezditi u K‑osvajaču radi pregledanja slika na lokalnom računaru, kao i na FTP sajtu ili veb serveru, upotrebom svoje podrške za URL‑ove. Ostale mogućnosti uključuju manipulacije slikom kao što su uveličavanje, rotiranje, prevrtanje i crno‑belo.

  - Veb sajt: http://www.ph.unimelb.edu.au/~ssk/kde/kview/

  - Priručnik za K‑prikaz

K‑snimak

  Program za snimanje ekrana. Može da snima slike cele površi, jednog prozora ili odabrane oblasti. Snimci se mogu sačuvati u raznim formatima, uključujući JPG i PNG.

  - Veb sajt: http://www.ipso-facto.demon.co.uk/ksnapshot/

  - Priručnik za K‑snimak

Kolor-slikanje

  Jednostavan i lak za upotrebu program sa osnovnim mogućnostima za slikanje (crtanje dijagrama, slikanje prstom), obradu slika i uređivanje ikona.

  - Veb sajt: http://kolourpaint.sourceforge.net

  - Priručnik za Kolor-slikanje

Kooka

  Intuitivni program za rastersko skeniranje. Kookom vam pomaže da odredite najvažnije parametre skeniranja i nađete odgovarajući format za upisivanje i upravljanje skeniranim slikama.

  - Veb sajt: http://kooka.kde.org

  - Priručnik za Kooku.

### Srodne informacije

- Još naprednih grafičkih KDE programa nalazite u Ekstraopremi KDE‑a; nabrojani su pod , odeljak.

## Multimedija

Sledi kratak pregled nekolicine multimedijskih programa.

Juk

  Jednostavan muzički plejer za KDE. Juk je usmeren na liste numera i metapodatke, dopuštajući brzu pretragu raspoloživih dinamičkih lista. U mogućnosti spadaju dohvatanje omota za CD‑ove sa Googlea, integrisana identifikacija fajlova MusicBrainzom preko Interneta, kao i podrška više audio pozadina, uključujući Arts, GStreamer i Akode.

  - Veb sajt: http://developer.kde.org/~wheeler/juk.html.

  - Priručnik za Juk

K‑mikseta

  Program kojim možete regulisati jačinu zvuka preko zvučne karte, s podrškom za nekoliko zvučnih drajvera. Miksete su predstavljene klizačem jačine zvuka, a za svaku na raspolaganju stoje i osnovne opcije, poput potpunog utišavanja zvuka.

  - Priručnik za K‑miksetu

Noatun

  Medija-plejer koji može da pušta WAV, OGG, kao i DivX‑om kodirane AVI‑je i druge medijske formate. Noatun raspolaže audio efektima, šestostrukim grafičkim ekvilajzerom, zaokruženom arhitekturom priključaka, mrežnom prozirnošću i raznim temama.

  - Veb sajt: http://noatun.kde.org

  - Priručnik za Noatun

### Srodne informacije

- Dodatne multimedijske programe za KDE nalazite u Ekstraopremi KDE‑a, a neki od njih nabrojani su pod , odeljak .