Gari
Kramblit (Gary Cramblitt)

# Pristupačnost

KDE‑AP (KDE‑ov projekat pristupačnosti) ima za cilj da svim korisnicima, uključujući i one među nama sa invaliditetom, obezbedi pristupačnost KDE‑u kao radnoj površi. U dodatak pomagalima za pristupačnost u Sistemskim postavkama, KDE pruža nekolicinu drugih alatki te namene u KDE‑ovom paketu za pristupačnost. Ovaj paket možda nije instaliran na vašem računaru, tada ga možete preuzeti odavde:

- kdeaccessibility-1.0.0.tar.gz, ili kdeaccessibility-1.0.0.tar.bz2

- MD5

- LSM fajl

Za više informacija o projektu, posetite KDE‑ovu domaću stranicu za pristupačnost.

## K‑mišoklik

K‑mišoklik je KDE program koji klikće mišem umesto vas. Radi sa bilo kojim mišem ili drugim uređajem za pokazivanje.

K‑mišoklik

### Srodne informacije

- Veb sajt Mišoklika: http://mousetool.com.

- Priručnik za K‑mišoklik

## K‑uveličavač

K‑uveličavač (ili `kmag` kao naredba) jeste mala alatka za Linux za uveličavanje dela ekrana, i to oko pokazivača miša ili, opciono, oblasti koju odredi korisnik. Pored toga, može da sačuva uveličani snimak ekrana na disk.

K‑uveličanje

### Srodne informacije

- Veb sajt: http://kmag.sourceforge.net.

- Priručnik za K‑uveličanje

## K‑usta

K‑usta, KDE program koji omogućava ljudima da računar govori umesto njih, npr. kada su nemi ili im je glas u nekoj meri oštećen. Ima polje za unos teksta i izgovara rečenice koje upisujete. Ima takođe i podršku za frazeološke knjige koje zada korisnik.

Prvi snimak ekrana K‑usta

Drugi snimak ekrana K‑usta

Treći snimak ekrana K‑usta

### Srodne informacije

- Veb sajt: http://www.schmi-dt.de/kmouth/index.en.html

- Priručnik za K‑usta

## KTTS — tekst‑u‑govor

KTTS je KDE program za pretvaranje teksta u čujni govor. Trenutno, tj. od KDE‑a 3.4, KTTS možete koristiti za izgovor bilo kog teksta iz Klippera (KDE‑ovog klipborda), iz običnog tekstualnog fajla (npr. kroz Kate), sa HTML stranice u K‑osvajaču, i iz još mnogih izvora.

Da bi KTTS proradio, treba da izvršite `kttsmgr`, KDE‑ov menadžer za tekst‑u‑govor.

### Srodne informacije

- Veb sajt: http://accessibility.kde.org/developer/kttsd/

- Priručnik za KTTS