Simon
Vermersh (Simon Vermeersch)
titeuf@ph34rus.org

# Internet prečice

Internet prečice zaista su korisna mogućnost K‑osvajača — kad se jednom naviknete na njih, čudićete se kako ste do sada mogli da živite bez njih.

Da biste videli šta su internet prečice, otvorite K‑osvajač i upišite `gg:kde` u traku lokacije.

Ovim ćete otići na Google, tražeći KDE.

Ima mnogo takvih prečica, poput `ggl:` (Googleovo „Iz prve ruke“), `bug:` (bugs.kde.org) itd.

Da dobijete ceo spisak, kliknite na Postavke u K‑osvajačevom meniju i izaberite Veb prečice, gde ćete naći spisak svih prečica. Možete stvarati nove, menjati postojeće i brisati nekorišćene prečice. Takođe možete isključiti veb prečice ako vam se ne sviđaju. Ako postavite Podrazumevani pretraživač:, ne treba više da unosite prečicu. Na primer, ako ste postavili Google, samo unesite `kde` u traku lokacije, i `kde` će biti potraženo Googleom.

Pod Razdvajač ključne reči: možete izabrati da li želite da razdvajate prečicu dvotačkom (`gg: kde`) ili razmakom (`gg kde`).

Fini savet u vezi sa internet prečicama jeste da ih možete koristiti iz dijaloga Izvrši naredbu. Jednostavno ga otvorite (iz KMenija, ili pritiskom AltF2) i upišite prečicu, npr. `gg: kde`, i pritisnite Enter. To će automatski otvoriti K‑osvajač sa Googleovom pretragom za `kde`.