# Вести јузнета

Групе вести јузнета су форуми у којима можете остављати поруке у дискусијама на разне теме. Наћи ћете скоро сваку тему која вам се допада, а и многе које вам се не допадају! Мада јузнет није више популаран као некад, због растућег коришћења веб форума и сл., и даље је корисан алатка. КДЕ обезбеђује моћан читач вести јузнета по имену К‑чвор.

К‑чвор можете наћи у К‑менију под категоријом Интернет.

Главни прозор К‑чвора требало би да се појави на површи како је показано. Код првог покретања биће позван дијалог за поставке.

Постављање К‑чвора
К‑чвор после првог покретања

К‑чвор после првог покретања

## Личне поставке

Прва страница дијалога намењена је личним поставкама:

Дијалог за унос личних података
Уношење личних података

Уношење личних података

Име:

  Унесите своје име у поље Име:. Ово име ће се касније јављати у групама вести као пошиљалац, и свако га може видети.

  Поље Име: обавезно је попунити.

Адреса е‑поште:

  Адреса е‑поште коју овде уносите користиће се као пошиљалац у чланцима вести, тј. као стварна адреса аутора, повезана са правим именом (уписаним у пољу Име:).

  Поље Адреса е‑поште: обавезно је попунити.

## Подешавање налога вести

Сада морамо К‑чвору рећи одакле да добавља вести, или где касније да шаље чланке. У десном списку налази се ставка Налог; кликните на њу и одаберите језичак Сервери група вести, зато што прво желимо да подесимо налог вести — списак налога је још увек празан.

За стварање новог налога кликните на Додај. Појављује се следећи дијалог:

Дијалог Нови налог
Дијалог Нови налог

Дијалог Нови налог

Име:

  Поље Име: можете испунити по жељи. Текст који унесете биће касније видљив у приказу фасцикле. На пример, могли бисте да унесете име свог интернет добављача; у нашем примеру, уносимо име `Мој налог вести`.

Сервер

  Следеће поље је Сервер:. За разлику од поља Име:, ово што овде уносите је важно. Име сервера вести је утврђено, и требало би да можете да га добијете од свог добављача интернет услуга. Ако не знате име сервера вести, сада га морате утврдити: без ове информације не можете читати вести. Ако добављач интернет услуга не поседује сопствени сервер вести, можете користити један од јавних (универзитети често обезбеђују јавне сервере вести).

  За наш пример подешавања, уносимо име `news.server.com`, а ви ћете, наравно, унети право име сервера вести.

Порт:

  У већини случајева неће бити потребе да мењате подразумевану вредност.

## Постављање налога е‑поште

Каткад треба директно да одговорите аутору чланка, без писања у групу вести — на пример, кад желите да дате врло личан коментар, или да исправите неку грешку. У том случају, идите на језичак Сервер поште (СМТП). Појављује се следећи дијалог:

Дијалог за постављање поштанског налога
Постављање поштанског налога

Постављање поштанског налога

Сервер

  Име (адреса) вашег поштанског сервера, како га је обезбедио добављач интернет услуга или систем-администратор. Све што овде треба да урадите јесте да у поље Сервер: унесете име сервера.

  У нашем примеру, уносимо `mail.server.com`

Порт:

  Опет, вероватно не треба да мењате поставку Порт:.

### Сродне информације

- Група вести `comp.windows.x.kde` је главна група за подршку корисницима КДЕ‑а на јузнету. Друге ресурсе помоћи за КДЕ можете наћи у .

- Гмејн пружа јузнет сучеље за многе поштанске листе, укључујући већину КДЕ‑ових, тако да их можете читати К‑чвором.