Rafael
Langerhorst (Raphael Langerhorst)
raphael.langerhorst@kdemail.net

# Kancelarija

## Uvod u KOffice

### Pregled

Projekt KDE takođe je stvorio sveobuhvatnu svitu kancelarijskih programa, zvanu KOffice, koja se drži standardâ i vrlo dobro uklapa u radnu površ KDE‑a. Ova sekcija napisana je imajući na umu verziju 1.4 KOfficea.

KOffice je visoko integrisana svita kancelarijskih programa koja se gradi direktno nad radnim okvirom KDE‑a. To ima mnoge prednosti u pogledu ugradnje, mogućnosti, performansi, bliskog izgleda i osećaja itd. Sve tehnologije KDE‑a, poput DCOP‑a, U/I zahvata, k‑delova, neposredno su raspoložive.

Naročito je proširena tehnologija k‑delova za komponente KOfficea, radi vrlo fleksibilnog ugnježdavanja dokumenata unutar dokumenata.

Pošto je veći deo tehnologije prisutan unutar samog KDE‑a, KOffice je vrlo lagana svita kancelarijskih programa, što rezultuje brzim pokretanjem programa i malom potrošnjom memorije. Ovo KOffice čini svitom pogodnom i za stariji hardver, što u nekim slučajevima može značajno uštedeti troškove.

KOffice je takođe svita sa vrlo zaokruženim mogućnostima. Nije ograničena na obrađivanje teksta, tabelarne račune ili prezentacije, nego ima i komponente za obradu slika, crtanje grafikona, izradu poslovnih izveštaja, upravljanje bazama podataka i upravljanje projektima. Zaslugom fleksibilne komponentalne integracije, manje alatke poput motora dijagrama i grafikona, kao i uređivača formula, takođe su dostupne u samostalnom obliku.

Kao što vidite, KOffice donosi mnoge mogućnosti koje mogu obogatiti kancelarijsko iskustvo. Neposredan i KDE-oliki pristup u izgledu i osećaju, kao i bliska upotrebljivost, čine KOffice sasvim korisnim za svakodnevni kancelarijski posao.

### Mogućnosti

Ovaj spisak daje opšti okvir mogućnosti KOfficea. KOfficeova svita kancelarijskih programa preobimna je da bi se pobrojali svi detalji.

#### Mogućnosti KOfficea

- Kompletno se gradi nad KDE‑om, što pruža tehnologije KDE‑a po maloj ceni.

- Potpuno se integriše u KDE, što je ključno za poslovna okruženja.

- KDE tehnologije uključuju apstrahovanje lokacija dokumenata, skriptovanje DCOP‑om, delove i priključke...

- Potpuno ugnježđivanje komponenata.

- Nizak memorijski otisak, brzo pokretanje, laganost.

- Zaokružene mogućnosti: ponuđene su mnoge komponente.

- Intuitivno, lako za učenje, korisničko sučelje prijatnog izgleda.

- Drži se standarda: Oasisov format otvorenog dokumenata.

### Oasisov format otvorenog dokumenata

Za kancelarijsku svitu važno je pridržavanje standarda gde je god moguće, naročito za formate fajlova. Oasisova specifikacija formata otvorenog dokumenata predstavlja otvoreni standard za kancelarijske programe. Ovaj format se sve više širi, i budući da je isti format fajlova kojeg koristi OpenOffice, razmenu fajlova sa korisnicima ove kancelarijske svite čini vrlo lakom.

Uvek je dobro držati se zvaničnih standarda. Tačno poznavanje sopstvenih dokumenata često je ključno u poslovnim okruženjima.

KOffice ima u ponudi više komponenata nego što ih pokriva Oasisova specifikacija. Ipak, sve komponente pokrivene specifikacijom zapravo koriste Oasisov format otvorenog dokumenta.

## Pregled komponenti KOfficea

Imajte na umu da sve ove komponente izvrsno sarađuju međusobno. Na primer, tabelarni račun u osnovi može sadržati sve od grafikona do prezentacija, izveštaja, pa čak i tekstualnih dokumenata. Uopšte, skoro svaka komponenta može sadržati skoro svaku drugu.

KWord

  Komponenta obrađivača teksta, ali i s mnogim aspektima programa za stono izdavaštvo. Ovo stvara prilično jedinstvenu mešavinu mogućnosti, kojom se lako mogu praviti zanimljivi rasporedi.

  - Veb sajt: http://www.koffice.org/kword/

  - Priručnik za KWord

KSpread

  Komponenta tabelarnog računa. KSpread je skriptabilan program za tabelarni račun, koji pruža i tablično orijentisane proračune i podršku za složene matematičke formule i statistiku. U mogućnosti spadaju hiperveze, provera valjanosti ćelija sa podesivim upozorenjima i radnjama, skriptovanje i posebna prilagođavanja ćelija.

  - Veb sajt: http://www.koffice.org/kspread/

  - Priručnik za KSpread

KPresenter

  Komponenta za prezentacije. Može se koristiti stvaranje ekranskih prezentacija ili dizajniranje i štampanje folija. U mogućnosti spadaju ugnježđivanje slika i grafičkih isečaka, lak rad sa objektima i mogućnost pravljenja HTML ili XML slajdšoua.

  - Veb sajt: http://www.koffice.org/kpresenter/

  - Priručnik za KPresenter

Kivio

  Komponenta grafikona tokova i dijagrama. Za posebne potrebe mogu se koristiti dodatni skupovi mustri, postoji radni okvir priključaka za dodatnu funkcionalnost, a mogući su čak i UML dijagrami.

  - Veb sajt: http://www.koffice.org/kivio/

  - Priručnik za Kivio

Karbon14

  Program za vektorsko crtanje.

Krita

  Komponenta za slikanje i obradu slika. Krita pruža kako lakoću korišćenja i zabavne mogućnosti poput vođenog slikanja, tako i vrhunske mogućnosti poput podrške za 16‑bitne slike, CMYK, pa čak i OpenEXR HDR slike.

  - Veb sajt: http://www.koffice.org/krita/

  - Priručnik za Kritu

Kugar

  Pogodna komponenta za pravljenje poslovnih izveštaja, dopunjena sopstvenim naprednim dizajnerom. U mogućnosti spada štampanje izveštaja u PostScriptu, puna kontrola na fontovima, bojama, ravnanju i prelamanju teksta, kao i otvoreni fajlovi s definicijom izveštaja (raspored uskladišten u obliku XML‑a).

  - Veb sajt: http://www.koffice.org/kugar/

  - Priručnik za Kugar

KPlato

  Komponenta za upravljanje projektima koja omogućava planiranje i raspoređivanje različitih projekata.

  - Veb sajt: http://www.koffice.org/kplato/

Kexi

  Komponenta upravljanja podacima. Može se koristiti za pravljenje šema baza podataka, umetanje podataka, izvršavanje upita i obradu podataka. Mogu se stvarati formulari za pružanje posebnog sučelja k vašim podacima. Svi objekti baze podataka — tabele, upiti i formulari — skladišteni su u bazi, što olakšava deljenje podataka i projektovanje baze.

  - Veb sajt: http://www.koffice.org/kexi/ i http://kexi-project.org

  - Priručnik za Kexi

K‑grafikon

  Komponenta za crtanje grafikona. Služi za ugnježđivanje grafikona u druge komponente KOfficea. Laka je za korišćenje i visoko prilagodljiva, dopuštajući izmenu svih parametara i fleksibilne rasporede.

  - Veb sajt: http://www.koffice.org/kchart/

  - Priručnik za K‑grafikon

KFormula

  Uređivač formula koji pruža osnovni unos i funkcionalnost za formule u ostalim programima KOfficea. Neke od mogućnosti čine inteligentno upravljanje kursorom, višestepeni opoziv i napredno isticanje sintakse.

  - Veb sajt: http://www.koffice.org/kformula/

  - Priručnik za KFormulu

### Srodne informacije

- Glavni veb sajt: http://www.koffice.org

- Priručnik za KOffice

## Dalje informacije

### Priručnici za programe

Svaka komponenta KOfficea stiže sa sopstvenim priručnikom. Ovi priručnici pružaju najnovije informacije o raznolikim komponentama koje KOffice nudi, te ih treba pročitati za bolje upoznavanje KOfficea. Priručnicima možete pristupiti U/I zahvatom dokumentacije u K‑osvajaču (tj. upisivanjem `help:/naredba-programa` u traku lokacije) ili odabirom priručnika iz K‑centra-pomoći. Veb sajt je takođe dobro mesto da saznate nešto više: http://www.koffice.org.

### Internet resursi

Glavni sajt KOfficea na Internetu je http://www.koffice.org.

Tamo ćete naći kako informacije o poštanskim listama za korisnike i programere, tako i dodatne resurse za programere.

Projekat Kexija ima i dodatan veb sajt, koji se može naći na http://www.kexi-project.org.

### Razvoj priključaka

KOffice se lako može proširivati priključcima. Razvoj priključaka nije pretežak, a mogu poslužiti za optimizovanje svakodnevnog radnog toka. Ovo može biti vrlo primamljivo za poslovna okruženja, radi ispunjavanja individualnih zahteva. Možete pogledati postojeće priključke ili pročitati opšti uvod na sajtu za programere, dok se Techbase KDE‑a, opšti sajt za razvoj pod KDE‑om, nalazi se na http://techbase.kde.org.