Џонатан
Сингер (Jonathan Singer)
jsinger@leeta.net
Драган
Пантелић

    falcon-10@gmx.de

превод
2002-02-12
3.00.00
КДЕ
К‑контрола
Конзола
терминал

## Конзола

У овом модулу можете подесити основне поставке за Конзолу, КДЕ‑ов емулатор терминала. Такође можете лако израдити нове шеме (фајлове дефиниција изгледа) за Конзолу.

Овај модул садржи неколико страница по језичцима: Опште, Шема, Сесија и Демон писања.

### Опште

Под овим језичком можете подесити аспекте Конзолиних функција. Садржи следеће опције:

Конзола као подразумевани терминалски програм

  Ако желите да КДЕ подразумевано користи неки други терминалски програм, испразните ову кућицу и унесите жељену наредбу (`wterm`, `rxvt`, итд.) у поље испод.

Величина терминала при промени величине

  Конзола ће подразумевано приказивати величину прозора (у знаковима) док је мењате, како бисте могли да поставите одређену величину. Испразните ову кућицу да искључити ово понашање.

Рам

  Исцртавање унутрашњег рама у прозору Конзоле.

Потврди напуштање при отвореним сесијама

  Ако је укључено, издаје се упозорење кад покушате да затворите прозор Конзоле са више сесија.

Трепћући курсор

  Ако тешко уочавате курсор у прозору Конзоле, можете задати да трепће, да вам привуче пажњу.

Размак редова

  Одређује размак између редова текста.

Знакови који се узимају за део речи при двоклику

  Уобичајено понашање под Униксом је одабирање целе речи кад двокликнете на њу; рачунар, пак, не мора за реч узети оно што бисте ви. Додајте овде знакове за које желите да се увек сматрају „делом речи“. На пример, ако додате знак `@`, један двоклик може одабрати целу адресу е‑поште.

### Шема

Страница Шема омогућава вам да лако стварате, уређујете и записујете шеме, са бојењем текста и позадине, провидношћу и сликама позадине.