Majk
Mekbrajd (Mike McBride)
mpmcbride7@yahoo.com
Jost
Šenk (Jost Schenck)
jost@schenck.de
Dragan
Pantelić

    falcon-10@gmx.de

prevod
2005-02-20
3.4
KDE
K‑kontrola
površ

## Ponašanje površi

### Jezičak Površ

Ikone na površi

  Isključite ovo ako ne želite ikone na površi. Površ će bez ikona biti nešto brža, ali više nećete moći da prevlačite fajlove na nju.

  Ovim neće biti uklonjen nijedan fajl već sadržan na površi, već će samo biti sakriveni.

  Ako je ovo uključeno, možete uključiti i Dozvoli programe u prozoru površi.

  Ova opcija vam omogućava da postavite program kao pozadinu površi, na primer `xearth` ili K‑svetski‑sat.

Oblačići

  Uključite ovo ako biste hteli da vidite oblačiće za ikone na površi dok mišem lebdite iznad njih. Oblačići prikazuju podatke o fajlu predstavljenom ikonom. Zavisno od tipa fajla, podatke mogu činiti od proste veličine fajla i datuma stvaranja za one nepoznate, do potpunih metapodataka za poznate tipove, kao što su oznake muzičkih fajlova.

Traka menija na vrhu ekrana:

  Ova opcija određuje da li će biti menija duž vrha površi KDE‑a, u stilu sličnom MacOS‑u.

  Podrazumevano je nikakva. Ako izaberete traka menija površi, na vrhu ekrana se daje statični meni površi. Najzad, tu je i traka menija tekućeg programa (nalik MacOS‑u). Ako je izabrano ovo poslednje, programi više neće davati traku menija u sopstvenim prozorima. Umesto toga, jedna traka menija na vrhu ekrana prikazivaće meni tekućeg programa. Ovakvo ponašanje vam može biti poznato iz MacOS‑a.

Dejstva dugmadi miša:

  U sekciji o dugmadima miša možete zadati šta se događa kad kliknete jednim od tri dugmeta na površ (gde nema prozora).

  Nemaju svi miševi tri dugmeta. Oni sa dva dugmeta obično mogu da podražavaju srednje dugme istovremenim pritiskom levog i desnog dugmeta.

  Za svako od tri dugmeta miša, možete izabrati:

  bez radnje

    Klikom na ovo dugme miša ništa se ne događa.

  meni spiska prozora

    Poziva podmeni sa svim virtuelnim površima. Pod svakom virtuelnom površi možete izabrati neki od prozora trenutno smeštenih na njoj. Pošto se prozor izabere, KDE će prebaciti na njegovu površ i dati fokus prozoru.

  meni površi

    Poziva podmeni sa naredbama posebnim za KDE. Možete stvarati ikone, uređivati markere, isecati i nalepljivati, izvršavati naredbe, podešavati KDE, zaključati sesiju i odjaviti se iz KDE‑a. Tačan sadržaj menija varira prema trenutnom stanju KDE‑a.

  meni programâ̂

    Poziva meni programâ̂, poznat i kao KMenu, odakle možete pokrenuti novi program.

  poseban meni 1
  poseban meni 2

    Takođe možete podesiti dva posebna menija. Ako odaberete jedan od njih, aktivira se dugme Uredi..., kojim možete urediti sadržaj menija.

### Ikone fajlova

Prve dve opcije su povezane sa postavljanjem ikona:

Automatski ravnaj ikone

  Ako je ovo uključeno, KDE će ravnati ikone na mreži površi. Ako nije, ikone možete ispustiti bilo gde, neće biti poravnate.

Prikaži skrivene fajlove

  Ako je ovo uključeno, pojaviće se svi skriveni fajlovi na površi. Ovo obično samo zatrpa površ, ali može biti korisno ako često radite sa skrivenim fajlovima i fasciklama.

  Budite vrlo oprezni pri brisanju ili menjanju skrivenih fajlova. Mnogi od njih su postavni fajlovi i bitni za pravilan rad računara.

Površ KDE‑a pruža mogućnost pregleda za mnoge tipove fajlova, uključujući HTML fajlove, slike, PostScript i PDF, zvuk, veb arhive (ako je instaliran odgovarajući K‑osvajačev priključak) i tekstualne fajlove.

Ako za neke uključite preglede, fajlovi tih tipova neće biti predstavljani na površi standardnim ikonama, već će ikone biti minijaturni pregledi. Na sporim računarima može potrajati dok se pregledi ne pojave, zbog čega možda nećete želeti da uključite ovu mogućnost.

### Ikone uređaja

Na nekim operativnim sistemima (za sada Linuxu i FreeBSD‑u), KDE ume da dinamički prikazuje ikone za svaki raspoloživ montirni uređaj. To mogu biti CD‑ROM‑ovi, flopiji, ili mrežna deljenja.

Ako uključite ovo, možete izabrati za koje vrste (ako ijednu) ovih uređaja će se davati ikone za brzi pristup.