Мајк
Мекбрајд (Mike McBride)
mpmcbride7@yahoo.com
Јост
Шенк (Jost Schenck)
jost@schenck.de
Драган
Пантелић

    falcon-10@gmx.de

превод
2005-02-20
3.4
КДЕ
К‑контрола
површ

## Понашање површи

### Језичак Површ

Иконе на површи

  Искључите ово ако не желите иконе на површи. Површ ће без икона бити нешто бржа, али више нећете моћи да превлачите фајлове на њу.

  Овим неће бити уклоњен ниједан фајл већ садржан на површи, већ ће само бити сакривени.

  Ако је ово укључено, можете укључити и Дозволи програме у прозору површи.

  Ова опција вам омогућава да поставите програм као позадину површи, на пример `xearth` или К‑светски‑сат.

Облачићи

  Укључите ово ако бисте хтели да видите облачиће за иконе на површи док мишем лебдите изнад њих. Облачићи приказују податке о фајлу представљеном иконом. Зависно од типа фајла, податке могу чинити од просте величине фајла и датума стварања за оне непознате, до потпуних метаподатака за познате типове, као што су ознаке музичких фајлова.

Трака менија на врху екрана:

  Ова опција одређује да ли ће бити менија дуж врха површи КДЕ‑а, у стилу сличном МекОС‑у.

  Подразумевано је никаква. Ако изаберете трака менија површи, на врху екрана се даје статични мени површи. Најзад, ту је и трака менија текућег програма (налик МекОС‑у). Ако је изабрано ово последње, програми више неће давати траку менија у сопственим прозорима. Уместо тога, једна трака менија на врху екрана приказиваће мени текућег програма. Овакво понашање вам може бити познато из МекОС‑а.

Дејства дугмади миша:

  У секцији о дугмадима миша можете задати шта се догађа кад кликнете једним од три дугмета на површ (где нема прозора).

  Немају сви мишеви три дугмета. Они са два дугмета обично могу да подражавају средње дугме истовременим притиском левог и десног дугмета.

  За свако од три дугмета миша, можете изабрати:

  без радње

    Кликом на ово дугме миша ништа се не догађа.

  мени списка прозора

    Позива подмени са свим виртуелним површима. Под сваком виртуелном површи можете изабрати неки од прозора тренутно смештених на њој. Пошто се прозор изабере, КДЕ ће пребацити на његову површ и дати фокус прозору.

  мени површи

    Позива подмени са наредбама посебним за КДЕ. Можете стварати иконе, уређивати маркере, исецати и налепљивати, извршавати наредбе, подешавати КДЕ, закључати сесију и одјавити се из КДЕ‑а. Тачан садржај менија варира према тренутном стању КДЕ‑а.

  мени програма̂

    Позива мени програма̂, познат и као К‑мени, одакле можете покренути нови програм.

  посебан мени 1
  посебан мени 2

    Такође можете подесити два посебна менија. Ако одаберете један од њих, активира се дугме Уреди..., којим можете уредити садржај менија.

### Иконе фајлова

Прве две опције су повезане са постављањем икона:

Аутоматски равнај иконе

  Ако је ово укључено, КДЕ ће равнати иконе на мрежи површи. Ако није, иконе можете испустити било где, неће бити поравнате.

Прикажи скривене фајлове

  Ако је ово укључено, појавиће се сви скривени фајлови на површи. Ово обично само затрпа површ, али може бити корисно ако често радите са скривеним фајловима и фасциклама.

  Будите врло опрезни при брисању или мењању скривених фајлова. Многи од њих су поставни фајлови и битни за правилан рад рачунара.

Површ КДЕ‑а пружа могућност прегледа за многе типове фајлова, укључујући ХТМЛ фајлове, слике, постскрипт и ПДФ, звук, веб архиве (ако је инсталиран одговарајући К‑освајачев прикључак) и текстуалне фајлове.

Ако за неке укључите прегледе, фајлови тих типова неће бити представљани на површи стандардним иконама, већ ће иконе бити минијатурни прегледи. На спорим рачунарима може потрајати док се прегледи не појаве, због чега можда нећете желети да укључите ову могућност.

### Иконе уређаја

На неким оперативним системима (за сада Линуксу и ФриБСД‑у), КДЕ уме да динамички приказује иконе за сваки расположив монтирни уређај. То могу бити ЦД‑РОМ‑ови, флопији, или мрежна дељења.

Ако укључите ово, можете изабрати за које врсте (ако иједну) ових уређаја ће се давати иконе за брзи приступ.