Lori
Vots (Lauri Watts)

# Deljenje fajlova

## Kako deliti fajlove KPF‑om

KPF obezbeđuje prosto deljenje fajlova preko HTTP‑a, istog protokola koji koriste veb sajtovi da snabdeju podacima vaš veb pregledač. KPF je strogo javni fajl server, što znači da nema ograničenja pristupa deljenim fasciklama — što god date da se deli svakome je dostupno.

KPF je projektovan za deljenje fajlova sa prijateljima, a ne kao potpuna zamena veb server, kao što je Apache. KPF je primarno zamišljen kao lak način za deljenje fajlova s drugima tokom ćaskanja na IRC‑u.

KPF radi kao aplet u panelu. Ovo znači da zauzima malo prostora na vašem ekranu, a stanje mu je uvek vidljivo. Za pokretanje KPF‑ovog apleta, kliknite desnim na panel i odaberite Dodaj aplet na panel... da otvorite dijalog Dodavanje apleta. Izaberite Javni fajl server i kliknite na dugme Dodaj na panel.

KPF se oslanja na koncept deljenih fascikli. Možete izabrati jednu ili više fascikli za javnost, što će učiniti deljenim sve fajlove u toj fascikli (i svim potfasciklama).

Budite izuzetno pažljivi koje fascikle delite. Zapamtite da će svetu biti učinjeni pristupačnim svi fajlovi u fascikli i njenim potfasciklama, uključujući i „skrivene fajlove“ (one koji počinju za tačkom, za tehničare), te budite oprezni da ne delite osetljive podatke kao što su lozinke, kriptografski ključevi, vaš adresar, poverljiva dokumenta vaše firme, itd.

Kad je KPF pokrenut, videćete četvrtasti aplet sa ikonom koja predstavlja mali balončić. Balončić je vidljiv kad se ne deli nijedna fascikla.

Da podelite fasciklu, kliknite desnim na ikonu balončića, i pojaviće se iskačući meni koji sadrži samo jednu stavku: Novi server.... Njenim izborom pojaviće se čarobnjak koji će vam postaviti nekoliko prostih pitanja. Po ispunjavanju odgovora fascikla će biti postavljena za deljenje.

Postoji i alternativa direktnoj upotrebi apleta kad želite da podelite fasciklu — KPF je integrisan u K‑osvajač.

U K‑osvajaču otvorite fasciklu, i dok je prikazana, desnim klikom na pozadinu pozovite dijalog svojstava. Pri instalaciji KPF‑a ovom dijalogu dodat je jezičak Deljenje. Ako KPF nije pokrenut, biće vam ponuđeno da ga pokrenete. Pošto kliknete na U redu, signal će biti poslat KPF‑ovom apletu, s nalogom da doda novo deljenje.

Za više informacija, na primer kako da delite različite fascikle različitim osobama, pogledajte priručnik za KPF.