Pamela
Roberts (Pamela Roberts)
Dragan
Pantelić

    falcon-10@gmx.de

prevod
6.11.2003.
3.2

# Pitanja i odgovori

Mogu li da pokrenem K‑osvajač pod drugim menadžerom prozora?

Samo instalirajte Qt, module `kdelibs` i `kdebase`, i pokrenite K‑osvajač iz svog omiljenog menadžera prozora. Trebalo bi normalno da radi, a ako ne (programeri KDE‑a ne ispituju često ovaj slučaj), prijavite problem na http://bugs.kde.org; često pomaže i da izvršite `kdeinit` pre pokretanja K‑osvajača.

Gde K‑osvajač drži svoje postavne podatke?

Uglavnom u fascikli `~/.kde` (na nekim sistemima može biti i `~/.kde3`, već prema načinu instaliranja KDE‑a). Ne menjajte ručno fajlove u toj fascikli osim ako zaista znate šta radite.

- Fascikla `~/.kde/share/apps/konqueror/profiles` sadrži pojedinačne fajlove sa postavkama za svaki od profila.

- Markeri se drže u `~/.kde/share/apps/konqueror/bookmarks.xml`

- Kolačići se drže u `~/.kde/share/apps/kcookiejar/cookies`

- Istorijat, koji se koristi za mogućnost samodopune, nalazi se u `~/.kde/share/config/konq_history`

- U fascikli `~/.kde/share/config/`, fajlovi `konqiconviewrc`, `konqlistviewrc` i `konquerorrc` sadrže mnošto opštih postavki.

- Fascikla `~/.kde/share/cache/http/` sadrži keš pregledača.

- Navigacioni panel koristi fajlove i potfascikle u `~/.kde/share/apps/konqsidebartng`

Sve postavke posebne po fascikli stavljaju se u `.directory` fajlove u datim fasciklama.

Kako mogu da očistim fajl istorijata?

Postoje dva „istorijata“:

- Jedan se koristi za dopunu teksta u polju unosa trake lokacije. Da očistite ovaj, kliknite desnim na polje unosa i odaberite Očisti istorijat.

- Drugi je dnevnik posećenih lokacija. Izaberite stranicu istorijata u navigacionom panelu, kliknite desnim na neki unos i odaberite Ukloni stavku da uklonite samo taj unos, ili Očisti istorijat da uklonite sve unose.

Kako da uključim, isključim ili očistim keš pregledača?

Ako odaberete Keš u dijalogu pokrenutom putem Podešavanje Podesi K‑osvajač..., dobićete dijalog koji vam dopušta da isključite keš, očistite ga ili mu podesite veličinu, i izmenite smernice keširanja.

Kako mogu da izmenim vrednosti prekovremena koja K‑osvajač koristi pri pregledanju Weba?

U Kontrolnom centru, na stranici Internet i mreža Postavke.

Kako postavljam svoju „domaću“ stranicu — onu koja se učitava po pokretanju?

Pokrenite K‑osvajač ikonom veb pregledača na panelu. Otvorite stranicu za koju želite da se učitate u svakom novom prozoru veb pregledača, i odaberite Sačuvaj profil prikaza „Pregledanje Weba“... iz menija Podešavanje.

Svi novi prozori K‑osvajača pokrenuti ikonom veb pregledača na panelu ili iz menija Fajl, kao i novi prazni jezičci, od sada će počinjati na ovoj stranici.

Ovo ne menja ponašanje dugmeta Domaća na traci alatki K‑osvajača, koje će nastaviti da vas vodi do URI‑ja definisanog u K‑osvajačevom postavnom modulu. Do ovog modula možete doći iz K‑osvajača, stavka Podešavanje Podesi K‑osvajač...Ponašanje. Podrazumevano je postavljeno `~`, što je vaša domaća fascikla. Možete zadati bilo koji URI, lokalni ili udaljeni, i pritisak na ikonu Domaća trake alatki će ga prikazati.

Da bi se K‑osvajač pokrenuo bez učitane stranice, zadajte `about:blank`.

Ovde ne mogu da nađem odgovor na moje pitanje.

Pogledajte http://www.konqueror.org/faq.html ili http://www.konqueror.org/konq-java.html.