Frensis
Đanaros (Francis Giannaros)
francisg@gmail.com

# Programi iz Ekstraopreme KDE‑a

Ovo su programi koje su direktno povezani sa KDE‑om, kao projektom, ali nisu sadržani u glavnim paketima KDE‑a, već se isporučuju zasebno. Za to postoje brojni razlozi, kao što je dupliranje funkcionalnosti, ili jednostavno isuviše usko polje primene. Ipak, najčešći slučaj je da razvijači tih programa ne žele da se oni pojave u glavnom KDE‑ovom paketu, birajući radije da slede sopstvene cikluse izdanja. Bez obzira na to, programe u Ekstraopremi KDE zvanično odobrava, i mnogi od njih su veoma popularni.

## Raspoloživo u Ekstraopremi KDE‑a

### Multimedija

Amarok

  Napredan i sveobuhvatan muzički plejer koji može da pušta MP3, WAV i OGG audio fajlove, i druge. Nema ovde mesta da se nabroje kompletne mogućnosti Amaroka, pa evo samo nekih podrazumevanih. Amarok može automatski da skida slike omota, ugnježđuje tekstove numera, i stvara za oko prijatne vizuelizacije. Amarok ostaje — kao i najveći deo KDE‑a — potpuno prilagodljiv: sadrži moćno skriptno sučelje, a kontekstni pregledač se lako može stilizovati CSS‑om. Amarok takođe podržava nekolicinu pozadina, kao što su GStreamer, Xine, NMM, MAS, Akode i Arts.

  - Veb sajt: http://amarok.kde.org.

  - Pogledajte priručnik upisivanjem `help:/amarok`, u K‑osvajačevu traku lokacije, ili odabirom u K‑centru-pomoći. Ako još niste instalirali Amarok, pa stoga nemate priručnik, onda ga možete pogledati na vezi.

K3b

  Ravnajući program za rezanje CD‑ova i DVD‑ova za KDE. K3bom možete stvarati fajl, video i audio CD‑ove (sadrži priključke za WAV, MP3, FLAC i OGG). Mogu se upisivati i učitavati projekti, podržano je čupanje sa CD‑ova, te potpuno kopiranje CD‑ova i DVD‑ova.

  - Sažetak u Ekstraopremi: http://extragear.kde.org/apps/k3b/

  - Veb sajt: http://k3b.org.

  - Priručnik za K3b

### Grafika

Digikam

  Program za udobno upravljanje i uvoz digitalnih fotografija. U mogućnosti spada potpuna funkcionalnost označavanja, sistem priključaka i sveobuhvatno komentarisanje. Digikam takođe koristi KIPI, KDE‑ovo sučelje priključaka za slike, čime doprinosi inicijativi za stvaranje zajedničke infrastrukture priključaka koji se mogu deliti među grafičkim programima u KDE‑u (kao što su GwenView, Slikoprikaz i KimDaBa).

  - Veb sajt: http://digikam.org .

  - Priručnik za Digikam

GwenView

  Još jedan napredan prikazivač slika, koji može da učitava i upisuje sve formate slika koje KDE podržava, kao i da prikazuje Gimpov format (`.xcf`). GwenView može da izvodi neke grafičke obrade (rotiranje, odražavanje) i potpuno podržava U/I zahvate (što omogućava korišćenje preko FTP‑a). U ostale mogućnosti spada i upravljanje operacijama, kao što su kopiranje, nalepljivanje, premeštanje i brisanje.

  - Veb sajt: http://gwenview.sourceforge.net/.

  - Priručnik za GwenView

Slikoprikaz

  Prikazivač slika za KDE bogat mogućnostima, koji može da prikazuje brojne formate, uključujući JPEG, PNG, (animirani) GIF i MNG. Sastoji se od stablolikog okvira, okvira fascikli i pregleda, i prikazivačkog okvira. Veći prikazivački okvir može se zameniti manjim za fascikle i preglede. Slikoprikaz može da daje pregled i prikaz slika iz višestrukih fascikli, i da traži istovetne slike. Takođe omogućava prikaz preko celog ekrana, uveličanje, sortiranje, prevlačenje sa K‑osvajačem, kao i pregled slika iz kompresovanih arhiva.

  - Veb sajt: http://www.jalix.org/projects/showimg/

  - Priručnik za Slikoprikaz

KimDaBa

  KimDaBa („KDE‑ova baza slika“) pokušava da obezbedi efikasno rešenje za organizaciju stotina, pa i hiljada slika. Pošto je vrhunski optimizovana za dodavanje tumačenja slikama, nalaženje željene slike KimDaBom pitanje je sekundi.

  - Veb sajt: http://ktown.kde.org/kimdaba/ .

  - Priručnik za KimDaBu

### Mreža

Konverzacija

  Sveobuhvatni klijent za IRC, koji podržava kodiranja po kanalu, preuzimanje i nastavljanje prenosa fajlova, dopunu i isticanje nadimaka, kao i tesnu integraciju sa Kontactom i ostatkom KDE‑a.

  - Veb sajt: http://konversation.kde.org.

  - Priručnik za Konverzaciju

KMLDonkey

  KDE‑ovo sučelje za MLDonkey, moćnu alatku za p2p deljenje fajlova. Lako prilagodljiv, s grafičkim prikazom propusnosti i mrežne statistike u stvarnom vremenu, i još mnogo toga.

  - Veb sajt: http://kmldonkey.org/.

  - Priručnik za KMLDonkey

KNemo

  Prikazuje ikonu u sistemskoj kaseti za svako mrežno sučelje. Oblačići i informativni dijalog pružaju dalje informacije o sučelju. Pasivni iskakači obaveštavaju o promenama na sučelju, a integrisan je i crtač saobraćaja.

  - Unos na KDE programima: http://www.kde-apps.org/content/show.php.

### Alatke

Filelight

  Jednostavan, a ipak idealan program za grafički prikaz potrošnje prostora na disku. Filelight opisuje potrošnju predstavljajući fajl sistem kao koncentrične kružne segmente.

  - Veb sajt: http://www.methylblue.com/filelight/.

  - Priručnik za Filelight

K‑recepti

  KDE‑ova alatka za upravljanje bazom recepata, sa predusretljivim sučeljem. Potpuno podržava pravljenje i uklanjanje sastojaka i jedinica, pomaže oko dijeta, može da izračunava kalorije, vitamine, ugljene hidrate, itd. Još neke prednosti su prilagodljivost i sposobnost daljeg proširenja.

  - Veb sajt: http://http://krecipes.sourceforge.net

  - Priručnik za K‑recepte

## Srodne informacije

### Srodne informacije i veze

- Treba naglasiti da je prethodnim predstavljen tek mali izbor KDE softvera iz Ekstraopreme. Da biste pogledali sve u njoj raspoložive programe i alatke, posetite domaću stranu Ekstraopreme, gde je obezbeđen kraći sažetak o svakom programu.

- Većina priručnika za programe iz Ekstraopreme može se pogledati na http://docs.kde.org.

- Da ponovimo: čitav niz drugih KDE programa, i onih izvan projekta, možete naći na popularnom veb sajtu http://kde-apps.org.