Kristijan
Vajkhman (Christian Weickhmann)

# Menadžer fajlova

K‑osvajač sa jednostavnim postavkama

## Uvod

KDE sadrži prilagodljiv i moćan menadžer fajlova po imenu K‑osvajač. Pomoću K‑osvajača možete uraditi šta god naumite sa fajlovima na računaru, na mreži, pa čak i sa Interneta. K‑osvajač ima previše mogućnosti da bismo ih ovde opisali, pa ćemo samo napraviti pregled. Za više detalja o tome šta sve K‑osvajač može, pogledajte priručnik za K‑osvajač
preko menija Pomoć Priručnik za K‑osvajač u K‑osvajaču, ili se poslužite U/I zahvatom pomoći tako što upišete `help:/konqueror` u traku lokacije.

## Fascikle

Kad prvi put otvorite K‑osvajač u režimu upravljanja fajlovima, možete videti dva okna: desno je prikaz fascikli, a levo bočna traka. Prikaz fascikli sadrži ikone za svaku stavku u tekućoj fascikli. Stavke mogu biti fascikle ili fajlovi. Mnogi tipovi fajlova mogu se pregledati bez pokretanja programa kojim se mogu uređivati.
Za pregled fajla, držite pokazivač miša iznad fajla otprilike jednu sekundu — pojaviće se iskačući prozor s prikazom sadržaja fajla i još nekih korisnih podataka, kao što su veličina i koji je korisnik vlasnik.

Svaku stavku možete otvoriti klikom (samo jednim — po podrazumevanim postavkama KDE ne koristi dvoklik) na ikonu fajla. Fascikle se otvaraju u istom prozoru; fajlovi ili u odgovarajućem programu, ili će vas menadžer fajlova pitati koji program da pozove. Na primer, ako niste postavili obrađivač teksta za otvaranje dokumenata Microsoftovog Worda, menadžer fajlova vas će pitati šta da uradi.

Možete se vratiti na poslednju otvaranu fasciklu klikom na dugme Nazad, ili otići jednu nagore klikom na dugme Gore.

## Navigacioni panel („bočna traka“)

K‑osvajačeva bočna traka

Kretanje kroz fascikle putem prikaza fascikli može biti nepraktično. Bočna traka obezbeđuje prečice i posebne funkcije koje olakšavaju nalaženje onog što tražite.

Na levoj ivici bočne trake nalazi se brojna dugmad, svako sa drugačijom ikonom:

Markeri

  Pošto K‑osvajač (menadžer fajlova) službuje i kao moćan veb pregledač, pruža i funkcionalnost markera. Ovde ćete naći istu strukturu kao u meniju Markeri.

Uređaji

  Dalje, bočna traka daje spisak svih poznatih uređaja na računaru. Ti uređaji mogu biti ili fizički — kao hard‑disk, CD‑ROM, flopi — ili virtuelni — kao udaljena deljenja ili particije hard‑diska.

Istorijat

  K‑osvajač pamti veb stranice koje ste posetili, i nabraja ih ili po datumu ili abecedno u stablu. Ponašanje možete izabrati desnim klikom na stavku Istorijat i odabirom Poređaj. Levi klikom na stavku (npr. na www.kde.org) K‑osvajač će vam pokazati dokumente koje ste posetili. Levi klik na neki dokument (npr. na index.html) otvoriće veb sajt u prikazu fascikle.

  Desni klik na stavku istorijata, npr. na www.kde.org index.html , otvara ponešto drugačiji iskačući meni: sadržaće i stavku Novi prozor, koja govori K‑osvajaču da otvori sajt u novom prozoru.

Domaća fascikla

  Stavka Domaća fascikla nalazi se u navigacionom panelu bočne trake, gde će biti prva na spisku. Za njom slede sve potfascikle u domaćoj fascikli. Levi klik na bilo koju fasciklu sa spiska otvara tu fasciklu u prikazu fascikli. Alternativno možete raditi i sa kontekstnim menijima fascikli, praviti potfascikle, itd.

Medija plejer bočne trake

  Probajte da prevučete neki muzički fajl, npr. MP3, OGG, ili WAV, na bočnu traku. Fajl će odmah biti pušten.

Pratilac vesti

  Pratilac vesti prikazaće prilagodljiv spisak izvora vesti. Kliknite desnim, ili na dugme Podesi ili na jedno od dugmadi izvora vesti (npr. na KDE-vesti, koje je obično predefinisano), da dodate nov izvor vesti.

Mreža

  Ovde možete pregledati servise koje obezbeđuju drugi računari u mreži. Za pravilan rad mora biti pokrenut demon Lise. Pregledač mreže dopušta vam da vidite svu šarolikost servisa koje pruža dati računar. Takođe možete lako pregledati SMB deljenja, HTTP sajtove, ili prenositi fajlove preko bezbednog FISH sloja.

Korena fascikla

  Na sistemima tipa Unix, sve je organizovano u jednom stablu fajl sistema. To stablo mora imati koren, i evo ga ovde. Korena fascikla je slične funkcije kao Domaća fascikla, samo što se prikazuje svaka fascikla na sistemu umesto vaše domaće.

Servisi

  Ovo je, na neki način, „ostatak“, gde pregledate razne stvari. Na primer, ako je u CD ili DVD uređaj ubačen audio CD, moći ćete da saznate sve o njemu, pa i više od toga preko stavke Pregledač audio CD‑a. (Ovom funkcijom možete čak kompresovati audio fajlove i sačuvati ih na hard‑disku.)

## Ikone

Za izbor samo jedne stavke držite pritisnut taster Ctrl i kliknite na željenu ikonu. Ako želite da izaberete više od jedne, držite pritisnut Ctrl i klikćite na ikone koje želite. Po izboru jedne ili više stavki, možete sa njima raditi što vam drago. Da biste premestili ili kopirali stavke, izaberite ih i prevucite (držeći pritisnuto levo dugme miša) na željenu lokaciju. Kad pustite dugme miša, izaći će meni s ponuđenim Premesti ovde
, Kopiraj ovde
i Poveži ovde za izabrane stavke, kao i Odustani za odustajanje od započete radnje.

Mnoge druge radnje mogu se primeniti na izabrane stavke desnim klikom na neku od njih i izborom radnje iz menija koji se pojavi. (Tačan sadržaj ovog menija zavisi od vrste izabranih fajlova, zbog čega se zove „kontekstnim menijem“).

## Veze i prečice

Kao što je prethodno pomenuto, fajlove i fascikle možete povezati bilo gde. Povezani fajl će se pojaviti i ponašati isto kao originalni na drugoj lokaciji, ali bez utroška dodatnog prostora na disku. Na primer, ako od izvesnog broja dokumenata samo nekolicinu redovno koristite, lako ih možete grupisati u fasciklu i napraviti veze u njoj.

## Smeće

Pre nego što se fajl obriše u KDE‑ovom menadžeru fajlova, biće premešten u fasciklu `Smeće`, kako biste mogli da ga vratite ako ste ga slučajno obrisali. Korpa za smeće prikazaće sve obrisane stavke. Da biste neku povratili, izaberite je i premestite na njeno prvobitno mesto, kao što je opisano u . Desnim klikom na kantu za smeće i izborom Isprazni smeće nepovratno brišete fajlove.

### Srodne informacije

- Kao što je u uvodu spomenuto, priručnik za K‑osvajač ima mnogo više informacija o raspoloživim mogućnostima K‑osvajača. Možete ga čitati kroz K‑centar-pomoći, ili unosom `help:/konqueror` u K‑osvajačevu traku lokacije.