Мајк
Мекбрајд (Mike McBride)
mpmcbride7@yahoo.com
Драган
Пантелић

    falcon-10@gmx.de

превод
2002-10-17
3.1
КДЕ
К‑контрола
крипто
ССЛ
шифровање

## Подешавање шифровања

### Увод

Многи програми у оквиру КДЕ‑а способни су за размену података путем шифрованих фајлова и мрежних преноса.

### Употреба

Све шифрарске шеме јаке су само колико њихова најслабија карика. Генерално, сем ако немате нешто претходног обучавања или знања, боље је оставити овај модул неизмењен.

Опције у овом модулу могу се поделити на две групе:

Помоћу две опције при дну модула, Упозори при уласку у ССЛ режим и Упозори при изласку из ССЛ режима, можете задати КДЕ‑у да вас обавести кад улазите или излазите из ССЛ шифровања.

Остатак опција односи се на методе шифровања које треба и које не треба користити. Пошто одаберете одговарајуће шифрарске протоколе, кликните на Примени да предате измене.

Измене у овом модулу начините само ако сте из поузданог извора добили конкретне информације о врлинама и манама одређеног метода шифровања.

### Језичак ССЛ

Прва опција је Подржи ТЛС ако сервер подржава. ТЛС је „слој безбедног транспорта“, најновија верзија ССЛ‑а. Боље се од ССЛ‑а интегрише са другим протоколима, и заменио је ССЛ у протоколима као што су ПОП3 и СМТП.

Затим следе опције Укључи ССЛ в2 и Укључи ССЛ в3. Ради се од другој и трећој ревизији протокола ССЛ, и уобичајено је укључити оба.

На располагању је неколико шифрара, које можете појединачно укључити кроз спискове ССЛ в2 шифрари које треба користити и ССЛ в2 шифрари које треба користити. При остваривању везе, програм и сервер преговарањем одређују протокол који ће се заиста користити за ту везу.

На располагању је и Чаробњак за шифраре, који вам помаже у избору скупа подесног за коришћење.

најсагласнији

  Поставке за које је установљено да су најсагласније са већином сервера.

Само јаки шифрари

  Само „јаки“ САД шифрари (128‑битни или јачи).

Само извозни шифрари

  Само слаби шифрари (56‑битни или слабији).

Активирај све

  Сви шифрари и методи.

Коначно, постоје и неке опште поставке ССЛ‑а.

Користи ЕГД

  Ако је укључено, ОпенССЛ‑у ће бити наложено да користи демон сакупљач ентропије (ЕГД) за припремање генератора псеудослучајних бројева.

Користи ентропијски фајл

  Ако је укључено, ОпенССЛ‑у ће бити наложено да користи дати фајл као ентропију за припремање генератора псеудослучајних бројева.

Упозори при уласку у ССЛ режим

  Ако је укључено, бићете обавештени при уласку на сајт покривен ССЛ‑ом.

Упозори при изласку из ССЛ режима

  Ако је укључено, бићете обавештени при изласку са сајта покривеног ССЛ‑ом.

Упозори на слање нешифрованих података

  Ако је укључено, бићете обавештени пре слања нешифрованих података веб прегледачем.

### Језичак ОпенССЛ

Овде можете испитати да ли је КДЕ правилно пронашао библиотеке ОпенССЛ‑а, кликом на дугме Проба.

Ако проба не прође, можете задати путању до библиотека у пољу Путања до дељених библиотека ОпенССЛ‑а.

### Језичак Ваши сертификати

Списак показује ваше сертификате које КДЕ познаје. Одавде лако можете управљати њима.

### Језичак Аутентификација

Још није документован.

### Језичак Парњачки ССЛ сертификати

Падајући списак показује сајт и личне сертификате за које КДЕ зна. Одавде лако можете управљати њима.