Mark
Donohou (Mark Donohoe)
Martin
R.
Džouns (Martin R. Jones)
Majk
Mekbrajd (Mike McBride)
Dragan
Pantelić

    falcon-10@gmx.de

prevod
2005-01-18
3.4
KDE
K‑kontrola
pozadina
tapet

## Pozadina

Modul pozadine dopušta vam da podesite boje ili tapete za pozadinu površi.

Sastoji se od četiri oblasti:

1. oblast izbora površi

2. oblast za izbor slika pozadine

3. monitor pregleda pozadine

4. oblast za određivanje boje pozadine

Izbor površi

  Padajući spisak Postavke za površ: služi za biranje površi koju želite da podesite. Možete posebice odabrati bilo koju površ, ili izabrati sve površi ako želite da se izmene koje načinite primene na sve njih.

Monitor pregleda

  Prozor s pregledom, koji će vam ukazati šta možete očekivati sa svakom od izmena.

Pozadina

  Ova sekcija dopušta vam da učitate tapet preko preliva boja izabranog u sekciji ispod.

  Može se izabrati jedno od tri:

  Bez slike

    Pozadina će biti bez slike. Izbori boje i obrasca ispod i dalje će biti aktivni.

  Slika:

    Kao pozadina za odabrane površi koristiće se pojedinačna slika.

    Ispod se može fino podesiti kako će ova slika biti postavljena i skalirana.

  Slajd‑šou:

    Možete zadati automatski slajd‑šou tapetnih slika. Pritisnite dugme Podesi... da uključite ovu opciju. U dijalogu koji sledi, možete izabrati bilo koju sliku ili fasciklu slika na računaru. Pritiskom na Dodaj... možete se kretati kroz fajl sistem i birati stavke. Dugme Ukloni će sa spiska ukloniti trenutno izabranu stavku.

    Možete odrediti trajanje prikaza svake slike u polju Zameni sliku posle:, a ako ne želite smenjivanje redosledom na spisku, možete popuniti Prikazuj slike nasumično.

    Prikazivanje tapeta iziskuje da se slika čuva u memoriji. Ako imate malo memorije, preporučuje se korišćenje malih, popločanih slika, ili nikakvih.

    Skaliranje ili centriranje male slike i dalje iziskuje da se slika veličine ekrana održava u memoriji.

Opcije

  ### Položaj:

  centrirana

    Slika će biti centrirana na ekranu bez promena veličine. Boje pozadine provideće se tamo gde slika ne pokriva pozadinu.

  popločana

    Slika će se umnožavati dok ne ispuni celu površ. Prva slika biće postavljena u gornjem levom uglu ekrana, pa umnožavana nadole i udesno.

  centralno popločana

    Slika će se umnožavati dok ne ispuni celu površ. Prva slika biće postavljena na sredinu ekrana, pa umnožavana nagore i nadole, udesno i ulevo.

  centralno uveličana

    Slika će biti postavljena na sredinu ekrana. Biće skalirana da se uklopi u površ, ali neće menjati proporcije originalne slike. Ovako krajnja slika neće biti izobličena.

  popločano uveličana

    Slika će biti postavljena u ugao ekrana. Biće skalirana da se uklopi u površ, ali neće menjati proporcije originalne slike. Ovako krajnja slika neće biti izobličena. Ako preostane nešto prostora, slika će biti umnožena da ga ispuni.

  skalirana

    Slika će biti skalirana da se uklopi u površ. Biće razvučena da se uklopi u sva četiri ugla. Ovo može izobličiti sliku.

  centrirana auto. uklopljena

    Ako se slika uklapa u veličinu površi, ovaj režim je isti kao i centriranje. Ako je slika veća od površi, biće smanjena da se uklopi, zadržavajući proporciju.

  skalirana i sasečena

    Slika se uvećava bez izobličavanja dok ne ispuni i širinu i visinu površi, uz sasecanje ako je neophodno, a zatim centrira na površi.

  Boje:

    Prvi padajući spisak dopušta vam odabir boje, preliva ili obrasca, koji će se videti iza tapeta ili umesto njega.

    Ako nameravate da koristite sliku kao tapet, možete preskočiti ovu sekciju dijaloga.

    Ako, pak, tapet ne pokriva celu površ, odabrane boje provideće se kroz preostali prostor.

    jednobojno

      U ovom režimu birate jednu boju u prvoj traci boja, tako da se njome pokriva cela pozadina.

    vodoravni preliv

      U ovom režimu birate dve boje (koristeći oba dugmeta boja), tako da se ona pod Primarna boja: pruža duž leve ivice ekrana, i postepeno pretvara u boju izabranu pod Boja stapanja: dok ne stigne do desne ivice ekrana.

    uspravni preliv

      U ovom režimu birate dve boje (koristeći oba dugmeta boja), tako da se ona pod Primarna boja: pruža duž vrha ekrana, i postepeno pretvara u boju izabranu pod Boja stapanja: dok ne stigne do dna ekrana.

    piramidalni preliv

      U ovom režimu birate dve boje (koristeći oba dugmeta boja), tako da se ona pod Primarna boja: nalazi u svim uglovima ekrana, i postepeno pretvara u boju izabranu pod Boja stapanja: dok ne stigne do centra ekrana.

    ukrštenocevni preliv

      U ovom režimu birate dve boje (koristeći oba dugmeta boja), tako da se ona pod Primarna boja: nalazi u svim uglovima ekrana, i postepeno pretvara u boju izabranu pod Boja stapanja: dok ne stigne do centra ekrana, ali tako da je preliv različitog oblika u odnosu na piramidalni.

    eliptički prelaz

      U ovom režimu birate dve boje (koristeći oba dugmeta boja), tako da se ona pod Primarna boja: nalazi u centru ekrana, i postepeno pretvara u boju izabranu pod Boja stapanja: dok prilazi ivicama, po eliptičkom obrascu.

    obrazac

      Ostatak spiska čine imena raznih obrazaca ili tekstura koje možete odabirati.

      Klikom na dugme U redu biće izrađen odabrani obrazac s dve odabrane boje. Za još obrazaca, pogledajte sekciju o njihovom dodavanju, uklanjanju i menjanju.

      Izaberite primarnu boju u prvoj traci boje. Ako ste izabrali obrazac koji zahteva dve boje, sekundarna boja može se postaviti pritiskom na odgovarajuće dugme.

  Stapanje:

    Padajući spisak s etiketom Stapanje: sadrži opcije za stvaranje glatkog preliva (stapanja) na prelazima tapeta u pozadinu.

    1. Padajući spisak pruža izbor režima stapanja. Mnogi od njih slični su režimima stapanja za boje pozadine. Odaberite režim sa spiska, a prozor pregleda pokazuje kako će izgledati.

    2. Klizač Balans: podešava stapanje. Rezultati se odmah mogu videti u prozoru pregleda.

    3. Obrnute uloge može da obrne ulogu slike i pozadine za neke tipove stapanja.

### Napredne opcije

Ispod monitora za pregled smešteno je dugme Napredne opcije.

Da bi pozadinu površi određivao i menjao spoljašnji program, odaberite Koristi sledeći program za iscrtavanje pozadine:. Biće nabrojani raspoloživi KDE programi, pa izaberite jedan da ga uključite. Dalje postavke, npr. interval osvežavanja, možete izmeniti pritiskom na dugme Izmeni....

Za dodavanje stranih programa (npr. X‑zemlje) možete koristiti dugme Dodaj.... Otvoriće se dijalog u kome možete izabrati program i popuniti ostale podatke o njemu. Stavku sa ovog spiska možete ukloniti izabravši je i pritisnuvši dugme Ukloni.

Korišćenje spoljašnjih programa za menjanje pozadine izvan je opsega ovog dokumenta. Pogledajte njihovu sopstvenu dokumentaciju za format i opcije komandne linije i druge informacije o podešavanju.

U ovoj sekciji takođe možete odabrati boju teksta za ikone na površi. Ako vam je tekst uz ikone težak za čitanje sa datim tapetom ili obrascem, možete zadati da se ispisuje na pozadini pune boje ili da baca senku, kao bi se jasnije izdvojio iz površi.

Redova za tekst ikona: određuje način na koji će se višeredni tekst davati pod ikonom. Ako tekst ima više redova nego što je ovde podešeno, biće sasečen. Možete postaviti i vrednost Širina za tekst ikona: (u pikselima); podrazumevano je automatski, kada se širina računa na osnovu tekućeg fonta.

Konačno, možete postaviti Veličina keša za pozadinu:. Podrazumevana vrednost (2048 Kb) obično je dobar izbor.

### Dodavanje, uklanjanje i izmena tapeta i obrazaca

Pod monitorom pregleda stoji dugme Dobavi nove tapete, koje vam pomaže da dobavite nove slike tapeta iz lepeze popularnih slika sa veb sajta KDE‑izgled. Da bi se tapet pojavio u spiskovima svih korisnika, treba ga sačuvati u fasciklu `$`KDEDIR`/share/wallpapers`.

Obrazac je fajl slike, koja se koristi kao šablon za iscrtavanje pozadine. Slika obezbeđuje oblike, a KDE boje. KDE stiže sa nekoliko obrazaca, a možete i sami dodavati nove.

Da bi dodati obrazac bio na raspolaganju svakom korisniku na računaru, smestite njegov fajl u `$`KDEDIR`/share/apps/kdesktop/patterns/`.

Kopirajte `.desktop` fajl iz ove fascikle, i nazovite ga isto kao fajl sa slikom obrasca. Izmenite sadržaj da odgovara novom obrascu.

Za dodavanje novog obrasca za pojedinačnog korisnika, smestite fajlove u `$`KDEHOME`/share/apps/kdesktop/patterns/`.

Za najbolje rezultate, obrazac treba da bude PNG fajl u nijansama sive.