Tomas
Tangus (Thomas Tanghus)
tanghus@earthling.net
Stefen
Hansen (Steffen Hansen)
steffen@klaralvdalens-datakonsult.se
Majk
Mekbrajd (Mike McBride)
mpmcbride7@yahoo.com
Dragan
Pantelić

    falcon-10@gmx.de

prevod
2002-02-13
3.00.00
KDE
K‑kontrola
postava KDE‑a
menadžer prijavljivanja
prijava

## Menadžer prijavljivanja

U ovom modulu možete podesiti KDE‑ov grafički menadžer prijavljivanja KDM. Možete da menjate izgled prijavnog ekrana, kome je dozvoljen pristup kroz menadžer prijavljivanja i ko može da ugasi računar.

Radi organizovanja svih ovih opcija, modul je podeljen u šest sekcija: Izgled, Font, Pozadina, Sesije, Korisnici i Pogodnosti.

Između sekcija se prebacujete preko jezičaka na vrhu prozora.

Ako trenutno niste prijavljeni kao superkorisnik, treba da kliknete na dugme Administratorski režim, počim će vam biti zatražena lozinka superkorisnika. Po unosu ispravne lozinke biće vam dopušteno da menjate postavke ovog modula.

### Izgled

Na ovoj stranici možete menjati vizuelnu pojavu KDM‑a, KDE‑ovog menadžera prijavljivanja.

Pozdravna niska stoji u naslovu prijavnog ekrana. Reč `HOSTNAME` unutar niske biće prevedena u bezdomensko ime mašine na kojoj je instaliran KDM.

Zatim možete izabrati da se u prijavnom dijalogu prikazuje trenutno sistemsko vreme, logotip ili ništa posebno. Izbor načinite radio dugmadima pod U području logotipa:. Postavkom Položaj: možete odrediti da se sadržaj područja logotipa centrira ili postavi na fiksne koordinate.

Ako ste izabrali Logotip, možete odabrati logotip:

- Ispustite fajl slike na dugme slike.

- Kliknite na dugme slike i odaberite novu sliku iz dijaloga birača slika.

Ako ne zadate logotip, podrazumevano će biti prikazano `$`KDEDIR`/share/apps/kdm/pics/kdelogo.png`.

Pošto stil u KDE‑u zavisi od postavki prijavljenog korisnika, stil koji koristi KDM može se podesiti opcijom Stil sučelja:.

Ispod stoje dva padajuća spiska, za izbor jezika i države koje će koristiti prijavni dijalog.

### Font

U ovoj sekciji modula možete menjati fontove korišćene u prijavnom prozoru.

Možete izabrati tri različita stila fontova iz padajućih spiskova Pozdrav:, Greška: i Opšti:. Kad kliknete na dugme Promeni font, pojavljuje se dijalog u kojem možete izabrati nove karakteristike za stil fonta.

- Font pod Pozdrav: koristi se za naslov (pozdravna niska).

- Font pod Greška: koristi se kad prijavljivanje ne uspe.

- Font pod Opšti: koristi se za sve ostalo u prijavnom prozoru.

Primer svakog od fontova može videti u polju Primer.

### Pozadina

Ovde možete izmeniti pozadinu površi koju korisnik vidi kad se prijavljuje. Kao pozadinu možete zadati jednu boju ili sliku. Ako zadate sliku i odaberete centriranje, odabrana boja pozadine koristiće se okolo slike kad ova nije dovoljno velika da pokrije ceo ekran.

Bojom pozadine i efektima upravlja se opcijama pod jezičkom Pozadina, a sliku pozadine i njeno postavljanje možete birati pod jezičkom Tapet.

Za izmenu podrazumevanih boja pozadine, kliknete na jedno od dugmadi boja i izaberite novu boju.

Padajući spisak iznad dugmadi boja nudi nekoliko efekata stapanja. Onaj koji izaberete biće prikazan na malom monitoru pri vrhu prozora. Na izboru su:

ravno

  U ovom režimu birate jednu boju (dugmetom boje Boja 1) koja će prekrivati celu pozadinu.

Obrazac

  U ovom režimu birate dve boje (koristeći oba dugmeta boja).

  Zatim klikom na Podesi... otvarate dijalog za biranje obrasca. U njemu, kliknite na obrazac po izboru, zatim na U redu, i KDE će izraditi izabrani obrazac koristeći dve izabrane boje. Za više detalja o obrascima pogledajte sekciju o dodavanju, uklanjanju i izmeni obrazaca pozadine.

Program u pozadini

  Odabirom ove opcije nalažete KDE‑u da koristi spoljašnji program za iscrtavanje pozadine, neki po vašem izboru. Za više informacija o ovoj opciji pogledajte sekciju o upotrebi spoljašnjeg programa za pozadinu.

vodoravni preliv

  U ovom režimu birate dve boje (koristeći oba dugmeta boja). KDE će početi od leve ivice ekrana sa bojom izabranom pod Boja 1, postepeno je pretvarajući u boju izabranu pod Boja 2 dok se kreće ka desnoj ivici.

uspravni preliv

  U ovom režimu birate dve boje (koristeći oba dugmeta boja). KDE će početi od gornje ivice ekrana sa bojom izabranom pod Boja 1, postepeno je pretvarajući u boju izabranu pod Boja 2 dok se kreće ka dnu ekrana.

piramidalni preliv

  U ovom režimu birate dve boje (koristeći oba dugmeta boja). KDE će početi iz svakog ugla ekrana sa bojom izabranom pod Boja 1, postepeno je pretvarajući u boju izabranu pod Boja 2 dok se kreće ka centru ekrana.

ukrštenocevni preliv

  U ovom režimu birate dve boje (koristeći oba dugmeta boja). KDE će početi iz svakog ugla ekrana sa bojom izabranom pod Boja 1, postepeno je pretvarajući u boju izabranu pod Boja 2 dok se kreće ka centru ekrana, ali tako da se „oblik“ preliva razlikuje od piramidalnog.

eliptički prelaz

  U ovom režimu birate dve boje (koristeći oba dugmeta boja). KDE će početi iz centra ekrana sa bojom izabranom pod Boja 2, postepeno je pretvarajući u boju izabranu pod Boja 1 dok se kreće ka ivicama, po eliptičkom obrascu.

Postavno dugme vam treba samo ako odaberete Program u pozadini ili Obrasci. U ovim slučajevima, pojaviće se prozor u kojem možete podesiti detalje.

Tapet

Za izbor nove slike pozadine, prvo kliknete na jezičak Tapeti, a zatim sliku odaberite ili sa padajućeg spiska, ili kliknite na Pregledaj... te izaberite sliku preko birača fajlova.

Slika se može prikazivati na šest različitih načina:

bez tapeta

  Slika se ne prikazuje, već samo boje pozadine.

centrirana

  Slika će biti centrirana na ekranu. Gde slika ne pokriva pozadinu, provideće se boje pozadine.

popločana

  Slika će se umnožavati dok ne ispuni celu površ. Prva slika biće postavljena u gornjem levom uglu ekrana, pa umnožavana nadole i udesno.

centralno popločana

  Slika će se umnožavati dok ne ispuni celu površ. Prva slika biće postavljena na sredinu ekrana, pa umnožavana nagore i nadole, udesno i ulevo.

centralno uveličana

  Slika će biti postavljena na sredinu ekrana. Biće skalirana da se uklopi u površ, ali neće menjati proporcije originalne slike. Ovako krajnja slika neće biti izobličena.

skalirana

  Slika će biti skalirana da se uklopi u površ. Biće razvučena da se uklopi u sva četiri ugla.

### Sesije

Gasiti mogu

Ovim padajućim spiskom birate kome je dozvoljeno da gasi:

- niko: niko ne može da ugasi računar kroz KDM. Morate biti prijavljeni i izvršiti naredbu.

- Sve: svako može da ugasi računar kroz KDM.

- samo koren: KDM zahteva unos korene lozinke pre gašenja računara.

- Konzolno prijavljivanje: da bi ugasio računar, korisnik mora biti u ovoj konzoli.

Naredbe

U naredna tri polja precizno definišete naredbu za gašenje.

Podrazumevana naredba za gašenje:

`/sbin/shutdown`

Podrazumevana naredba za ponovno pokretanje:

`/sbin/reboot`

Podrazumevani konzolni režim (za ponovno pokretanje računara samo u terminalskoj konzoli):

`/sbin/init `3``

Ako je uključeno Prikaži but‑opcije, KDM će pri ponovnom pokretanju ponuditi opcije za but‑menadžer Lilo. Za upotrebu ove mogućnosti treba da navedete tačne putanje do naredbe `lilo` i Liloovog fajla mape.

#### Vrste sesija

Odredite kojim se tipovima sesija može pristupiti iz prijavnog prozora.

Za više informacija na ovu temu, pogledajte `/etc/X11/xdm/Xsession` da nađete postavne fajlove XDM‑a. Takođe pregledajte uputne stranice XDM‑a, posebno sekciju „PROGRAM SESIJE“.

Za dodavanje sesije, unesite njeno ime u polje Novi tipovi i kliknite na Dodaj.

Za uklanjanje sesije, odaberite je sa spiska i kliknite na Ukloni.

### Korisnici

Odavde možete izmeniti način predstavljanja korisnika u prijavnom prozoru.

U prozoru ćete videti tri spiska: svih, izabranih i izuzetih korisnika. Takođe vidite polje sa slikom i skup opcija duž desne strane prozora.

Prvo morate odlučiti da li uopšte treba prikazivati korisnike.

Ako izaberete da se korisnici prikazuju, onda će prijavni prozor davati slike (koje zadate) na spisku korisnika. Korisnik koji želi da se prijavi tada može izabrati svoje korisničko ime ili sliku, uneti svoju lozinku, i time dobiti pristup.

Ako izaberete da se korisnici ne prikazuju, onda će prijavni prozor biti tradicionalniji. Korisnik će morati da upiše svoje korisničko ime i lozinku da bi pristupio. Ovo je poželjniji način ako na sistemu ima mnogo korisnika.

#### Prikazati (i poređati) ili ne prikazati korisnike

Duž desne ivice prozora nalaze se dve kućice:

Ako je uključeno Prikaži korisnike, odabrali ste da se prikazuju slike korisnika, umesto da moraju da upisuju svoje prijavno ime.

Ako je uključeno Poređaj korisnike, onda će spisak korisnika u prijavnom prozoru biti poređan abecedno. Ako nije uključeno, korisnici će biti navedeni redosledom kao na ovoj stranici. Ovo nema dejstva ako nije uključeno Prikaži korisnike.

#### Kako odrediti koji su korisnici prikazani a koji sakriveni

Ispod polja korisničke slike, a iznad kućice Prikaži korisnike, nalaze se dva radio dugmeta:

- Prikaži samo izabrane korisnike: ako je ovo izabrano, u prijavnom prozoru biće prikazani samo korisnici navedeni na spisku Izabrani korisnici. Ovo nema dejstva ako nije popunjeno Prikaži korisnike.

- Prikaži sve osim izuzetih korisnika: ako je ovo izabrano, biće navedeni svi korisnici osim onih navedenih u spisku Izuzeti korisnici. Ovo nema dejstva ako nije popunjeno Prikaži korisnike.

#### Izbor korisnika

Ova stranica sadrži tri spiska. Veliki spisak levo prikazuje sve korisnike na sistemu koji bi mogli biti stvarni korisnik.

Spisak gore desno prikazuje izabrane korisnike, a onaj dole desno korisnike za koje ne želimo da budu prikazani u prijavnom prozoru.

Za premeštanje korisnika sa jednog spiska na drugi, kliknete na korisničko ime na spisku, pa na >> da ga premestite sa levog na desni spisak, ili na << da ga premestite sa desnog na levi spisak.

#### Slike

Ova sekcija uputstva primenjuje se samo ako je izabrano Prikaži korisnike. Ako nije, polje slike nema dejstva.

Svaki korisnik na sistemu može se predstaviti slikom. Korisnikova slika dobavlja se iz fajla po imenu `$`KDEDIR`/share/apps/kdm/pics/users/$`USER`.xpm`. Ako za datog korisnika nema takvog fajla, umesto njega se koristi `$`KDEDIR`/share/apps/kdm/pics/users/default.xpm`.

Za dodelu nove slike korisniku, odaberite korisnika sa jednog od spiskova, pa ili prevucite fajl slike na dugme slike desno, ili kliknite na dugme slike i odaberite novu sliku kroz birač slika.

Ako trenutno nije izabran nijedan korisnik, bićete pitani da li želite da izmenite podrazumevanu sliku.

Zamenu izvršava proces K‑osvajača, te ako fajl slike već postoji, K‑osvajač će vas pitati da li želite da je zamenite. Ako potvrdite, slika će biti zamenjena — nećete morati da pritisnete dugme Primeni.

### Pogodnosti

Pod jezičkom Pogodnosti možete podesiti neke opcije koje lenjivcima olakšavaju život, kao što su automatsko prijavljivanje ili isključivanje lozinki.

Molimo vas da triput razmislite pre korišćenja ovih opcija. Svaka opcija pod jezičkom Pogodnosti ozbiljno može ugroziti bezbednost vašeg sistema. Ove opcije praktično treba koristiti samo u potpuno nekritičnom okruženju, na primer, na privatnom računaru kod kuće.

#### Automatsko prijavljivanje

Automatsko prijavljivanje svakome i bez ikakve autentifikacije daje pristup nekom nalogu na sistemu. Možete ga uključiti opcijom Automatsko prijavljivanje.

Postoje dva vida automatskog prijavljivanja: Istinsko automatsko prijavljivanje dejstvuje kao što biste i očekivali, tj. KDM će se automatski prijaviti ne zahtevajući bilo kakav unos od korisnika. Ako ova opcija nije uključena, KDM će se normalno pokrenuti, omogućujući vam da se prijavite kao bilo koji korisnik, a automatsko prijavljivanje izvršiće samo ako ubijete X server, npr. pritiskom CtrlAltBackspace.

Iz donjeg spiska možete izabrati nalog za automatsko prijavljivanje.

#### Prijavljivanje bez lozinke

Postoji mogućnost da dozvolite izvesnim korisnicima da se prijave bez navođenja lozinke. Ovo uključujete opcijom Prijavljivanje bez lozinke.

Ispod ove opcije videćete spisak korisnika za koje se zahteva lozinka, kao i (podrazumevano prazan) spisak korisnika koji ne moraju unositi lozinku. Kad je uključeno Prijavljivanje bez lozinke, korisnike možete premeštati s jednog spiska na drugi biranjem i kliktanjem na dugmad >> i <<.

Da ponovimo: ovu opciju treba koristiti samo u bezbednom okruženju. Ako je uključite na javnom sistemu, treba da pazite da prijavljivanje bez lozinke bude dato samo korisnicima sa jakim ograničenjima pristupa, na primer korisniku guest.

Opcija Automatski se prijavi nakon pada X-servera dopušta vam da preskočite postupak autentifikacije pri slučajnom padu X servera. Prikaži prethodnog korisnika automatski unosi poslednje prijavljeno korisničko ime u polje za prijavu KDM‑a. Neki administratori bi čak i ovo smatrali bezbednosnim nedostatkom, jer bi potencijalni napadači tako mogli saznati bar jedno valjano korisničko ime.