# Kontrolni centar

Kontrolni centar

Kontrolni centar

Kontrolni centar je glavno mesto za izmenu postavki u vezi sa celokupnim okruženjem KDE‑a. Možete ga otvoriti pomoću stavke Kontrolni centar u KMeniju, ili izvršavanjem naredbe `kcontrol` u komandnoj liniji.

Postavke su podeljene u nekoliko glavnih kategorija, od kojih svaka sadrži nekoliko stranica s postavkama. Za prikaz određene stranice, proširite glavnu kategoriju klikom na dugme + do nje, a zatim kliknite na ime stranice koju želite. Ona se zatim pojavljuje desno, gde do mile volje možete menjati postavke. Nijedna izmena neće stupiti na snagu dok ne kliknete na dugme Primeni. Ako nakon izvršenih izmena odlučite da vratite postavke kakve su bile, samo kliknite na dugme Resetuj.

Ako vam treba dodatna pomoć oko stranice, idite na nju i kliknite na jezičak Pomoć. Ako želite da pogledate i priručnik za Kontrolni centar, idite na Pomoć Priručnik za Kontrolni centar.

Džesika
Hol (Jessica Hall)
jhall@kde.org

## Izgled i teme

Ovde ćete naći postavke koje menjaju izgled KDE‑ove površi i programa.

Pozadina

  Ovaj odeljak upravlja bojom ili slikom postavljenom za pozadinu površi. Postavke se mogu primeniti na sve virtualne površi ili samo na jednu određenu. Širok izbor tapeta za pozadinu stiže sa KDE‑om, a možete ubaciti i svoje lične.

Boje

  Ovde možete menjati boje KDE programa. Podrazumevano su raznolike šeme boja već instalirane sa KDE‑om, a dodatne možete naći na www.kde-look.org. Možete napraviti i sopstvene boje. Ovde takođe možete prilagoditi kontrast i odabrati da li da se KDE boje koriste za ne-KDE programe, radi doslednijeg celokupnog izgleda.

Fontovi

  Ovde možete upravljati raznim postavkama fontova za KDE programe. Možete takođe prilagoditi postavke omekšavanja, uključujući i opseg veličina fontova koje iz njih treba izuzeti.

Ikone

  Ovaj odeljak upravlja temama ikona i ostalim postavkama vezanim za njih. Nove teme ikona mogu se preuzeti sa www.kde-look.org i odavde instalirati. Obratno, možete uklanjati teme tako što ih istaknete na spisku i kliknete na Ukloni. Takođe možete postaviti veličinu ikona za razne potrebe u KDE‑u, i efekte koji će se na njih primenjivati.

Odziv pri pokretanju

  Ovde možete odrediti koju vrstu odziva pokazivača i trake zadataka želite pri pokretanju programa. Takođe možete podesiti dužinu trajanja odziva. Na primer, podrazumevana postavka je skakutajući pokazivač sa trajanjem do 30 sekundi, ili dok se program ne učita.

Čuvar ekrana

  Ovde možete podesiti opcije čuvara ekrana: vreme posle kojeg se pokreće, i da li zahteva lozinku za otključavanje ekrana.

Uvodni ekran

  Ovde možete instalirati, uklanjati i isprobavati uvodne ekrane koji se pojavljuju pri pokretanju KDE‑a . Još uvodnih ekrana može se preuzeti sa www.kde-look.org.

Stil

  Ova sekcija omogućava izmenu stila vidžeta. Sa KDE‑om dolaze razni stilovi, a još njih može se preuzeti sa www.kde-look.org. Ovde isto tako možete uključiti ili isključiti opcije sučelja, kao što su prozirni meniji, prikazivanje ikona na dugmadima i oblačiće. Neki stilovi imaju više postavnih opcija od drugih.

Menadžer tema

  Ovde možete napraviti i upravljati temama sačinjenim od ličnih postavki. One su kombinacija pozadine površi, boja, KDE‑ovih stilova vidžeta, ikona, fontova i željenog čuvara ekrana. Na ovaj način možete sačuvati svoje omiljene „izglede“, i primeniti ih jednim klikom dugmeta miša.

Dekoracija prozora

  Ovde možete podesiti dekoracije prozora. Možete izmeniti stil, kao i zadati posebne položaje dugmadi. Neke dekoracije prozora imaju više postavnih opcija od drugih.

### Srodne informacije

- Ako Kontrolni centar nema željenu postavku, možda ćete morati da ručno uredite postavni fajl. Pogledajte za više informacija kako se to radi.

- Ako uživate u menjanju izgleda KDE‑ove površi pričinjava, mnoštvo tema i stilova možete naći na www.kde-look.org.

Džesika
Hol (Jessica Hall)
jhall@kde.org

## Površ

Ovde ćete naći postavke za podešavanje izgleda i ponašanja površi KDE‑a.

Ponašanje

  Ovde možete podesiti ponašanje površi. U njega spadaju opcije poput prikaza ili skrivanja ikona na površi, prikazivanja oblačića i raspoređivanja ikona. Takođe možete precizirati da li želite da na površi vidite preglede posebnih vrsta fajlova, i koje za koje uređaje želite da vidite ikone.

Višestruke površi

  Ovde podešavate broj virtuelnih površi (radnih prostora) koje želite, a kako želite da se zovu. KDE podrazumevano daje 4 virtuelne površi, a možete podesiti i do 20. Možete i uključiti prebacivanje između virtuelnih površi pomoću klizačkog dugmeta na mišu.

Paneli

  Ovde možete izmeniti opcije Kickera i drugih KDE‑ovih panela. U opcije spadaju veličina, položaj, dužina i skrivanje. Izgled panela možete izmeniti i pomoću prozirnosti, pozadinskih slika i uveličanja ikona. Ovo je takođe mesto gde podešavate razne opcije menija, uključujući i za koje programe želite da budu prikazani u KMeniju.

Traka zadataka

  Modul trake zadataka omogućava podešavanje opcija vezanih za nju. Možete podesiti da li se prikazuju prozori sa svih površi, grupisanje sličnih zadataka i koje su radnje dodeljene dugmadima miša.

Ponašanje prozora

  Ovde podešavate opcije vezane za ponašanje KWina, KDE‑ovog menadžera prozora. KWin je izuzetno prilagodljiv i ima napredne mogućnosti kao što su sprečavanje krađe fokusa i različite smernice fokusa, na primer, fokus prati miš. Takođe možete podesiti radnje koje želite da dodelite određenim tasterima i događajima miša.

Posebno po prozoru

  Ovo je napredni dijalog za podešavanje u kome možete postaviti opcije ponašanja posebnih prozora. Postoji mnoštvo opcija za fino podešavanje rasporeda prozora, uključujući npr. položaj na ekranu gde želite da se prozor prikaže, i da li treba da se vidi na traci zadataka ili pejdžeru. Prozore možete izabirati po programu, ili čak po određenoj ulozi unutar programa.

Džesika
Hol (Jessica Hall)
jhall@kde.org

## Internet i mreža

U ovoj sekciji podešavate postavke vezane za Internet i rad u mreži sa pod KDE‑om.

Postavke povezivanja

  Ovde možete postaviti napredne mrežne opcije, kao što su prekovremena pri povezivanju sa serverom. Obično je najbolje ostaviti podrazumevane vrednosti, osim ako zaista znate šta radite.

Deljenje površi

  Deljenje površi omogućava da pozovete nekoga da učestvuje u vašoj sesiji kraj vas, ili da se daljinski prijavite na svoj računar sa druge lokacije. Tada ćete se, radi upravljanja površi preko mreže, poslužiti VNC klijentom, kakav je KDE‑ov program za udaljeno povezivanje na površ. Izuzetno korisno kada želite da pomognete nekom da izvrši određeni zadatak.

  Ovde možete praviti pozivnice, upravljati njima, kao i postaviti bezbednosnu smernicu za nepozvane veze. Takođe možete podesiti da li da se prikazuje slika pozadine, i na kojem portu će servis „osluškivati“.

Deljenje fajlova

  Ovde možete podesiti deljenje fajlova putem Sambe (pod Microsoftovim Windowsom) i NFS‑a (pod Unixom). Za vršenje izmena u ovom modulu treba vam korena (administratorska) lozinka. Ovde biste podesili da li je i kojim korisnicima dozvoljeno deljenje fajlova bez poznavanja korene lozinke. Takođe možete podesiti željene fascikle za deljenje, tip deljenja, i kome je dopušteno da ih vidi.

Pregledanje lokalne mreže

  Ovde možete podesiti opcije vezane za pregledanje mrežnih deljenja u K‑osvajačem. K‑osvajač može da pretražuje brojna mrežna deljenja i rukuje udaljenim fajlovima kao da su na lokalnom računaru. Takođe možete podesiti da pamti poželjno korisničko ime i lozinku za povezivanja ka windows deljenjima (Samba). Možete odrediti i koje vrste mrežnih deljenja želite da pregledate, uključujući FTP, NFS i SMB.

Ćaskanje u lokalnoj mreži

  Ovaj modul omogućava podešavanje opcija vezanih za unix demon `talk`. To je vrlo jednostavan program za mrežno ćaskanje koji radi u terminalu, projektovan za ćaskanje preko lokalne oblasne mreže (LAN‑a). U njegove mogućnosti spadaju postavljanje „automatske sekretarice“, koja će vam e‑poštom slati primljene poruke, ili prosleđivanje poruka ka drugoj lokaciji.

Proksi

  Ovde ćete podesiti KDE da se radije poveže na proksi server nego direktno na Internet. Još jednom, obično je bolje da ove opcije ostavite na podrazumevanim vrednostima, osim ako zaista znate šta radite. Ako zaista koristite proksi server, administrator vaše mreže je onaj koji zna detalje koje ovde treba da popunite.

Samba

  Modul za podešavanje Sambe zahteva korenu ili administratorsku lozinku. Ovo je alatka za napredno podešavanje, koja vam omogućava upravljanje Sambinom bezbednosti, deljenjima, korisnicima i štampačima, putem intuitivnog grafičkog sučelja. To je moćna alatka sa podrškom za podešavanje svega — od prostog deljenja fajlova i štampača, do korišćenja Samba servera kao kontrolora domena Windowsa NT.

Otkrivanje servisa

  Možete postaviti pregledanje servisa ZeroConfom. Na primer, možete da pregledate lokalnu mrežu koristeći višeprenosni DNS.

veb pregledač

  U ovom modulu ćete podesiti opcije u vezi sa K‑osvajačem kao veb pregledačem. To su uobičajene opcije koje biste očekivali od veb pregledača, kao podešavanje kolačića, keša i istorijata, a isto tako i sekcije za izmenu prečica sa tastature, priključaka i fontova.

Bežična mreža

  Ovde možete postaviti različite profile za karticu bežične, radi brzog prebacivanja postavki ako se povezujete na više mreža. Možete da izaberete profil koji će biti učitan pri pokretanju KDE‑a.

Džesika
Hol (Jessica Hall)
jhall@kde.org

## Komponente KDE‑a

U ovoj sekciji možete menjati napredne opcije KDE‑a, kao što su pridruženja fajlovima i podrazumevani programi.

Birač komponenata

  Birač komponenti omogućava izbor podrazumevanih programa koje želite da koristite za različite servise. Možete definisati šta će biti klijent e‑pošte, ugnježdeni uređivač teksta, brzi glasnik, emulator terminala, menadžer fajlova i veb pregledač. Ako biste radije koristili XTerm, Vim ili Mozillu, ovo je mesto za zadavanje tih postavki.

Pridruženja fajlovima

  Ovde podešavate sve što se tiče pridruženja fajlovima. Možete izabrati tip fajla i odrediti programe kojima želite da ga možete otvarati. Takođe možete birati ikone kojima će tipovi fajlova biti predstavljeni, i da li da se fajlovi prikazuju u ugnježdenom ili izdvojenom prikazivaču.

Menadžer fajlova

  Ovde možete podesiti ponašanje K‑osvajača u režimu menadžera fajlova. Među opcijama su fontovi i veličine fontova, pregledi raznih mrežnih protokola i kontekstni meniji. K‑osvajač je krajnje moćna i prilagodljiva alatka za upravljanje fajlovima, sa bezbrojnim opcijama. Za više informacija pogledajte priručnik za K‑osvajač.

Performanse KDE‑a

  Ovde se nalaze postavke vezane za K‑osvajačevo korišćenje memorije. Pomoću Minimizacija korišćenja memorije određujete da li će se otvarati zasebni primerci K‑osvajača, ili će se svi novi K‑osvajačev prozori vezivati za isti primerak. Ovo utiče na smanjenje korišćenja memorije. Da bi se skratilo vreme za pokretanje, takođe se može odabrati predučitavanje K‑osvajača nakon pokretanja KDE‑a.

Podešavanje resursa

Menadžer servisa

  Menadžer servisa prikazuje statičan spisak servisa koji se pokreću po zahtevu, i drugi spisak servisa kojima može da barata korisnik. Servisi sa prvog spiska ne mogu se menjati ili uklanjati. Servise sa drugog spiska možete uključiti ili isključiti u učitavanje pri pokretanju, te ručno pokretati i zaustavljati.

Menadžer sesija

  Ovde možete podesiti kako biste hteli da KDE barata sesijama. Možete podesiti da pamti prošlu sesiju, i obnovi programe koje ste koristili kad se sledeći put prijavite. Takođe možete zadati da određeni programi budu isključeni iz obnavljanja, ili potpuno isključiti obnavljanje sesija pri prijavljivanju.

Pravopisar

  Ovim modulom podešava se KDE‑ov pravopisar. Možete izabrati koji pravopisar želite da koristite, koje vrste grešaka da proverava i podrazumevani rečnik. KDE podržava i Aspell i Ispell.

Podešavanje komponente Vima

  U ovom modulu možete podesiti korišćenje Vima kao ugnjezdive komponente. Za ovo mora biti instalirano skorije izdanje Gvima ili KVima. Možete podesiti izgled uređivača, i koji izvršni fajl Vima da koristi.

Džesika
Hol (Jessica Hall)
jhall@kde.org

## Periferije

U ovoj sekciji menjate postavke vezane za periferne uređaje, kao što su tastature i džojstici.

Ekran

  Ovde možete izmeniti postavke u vezi sa veličinom, orijentacijom i osvežavanjem ekrana, kao i da li želite da se ove postavke primene pri pokretanju KDE‑a. Pod jezičkom Upravljanje napajanjem možete za ovaj ekran podesiti opcije upravljanja energijom, poput isključivanja tokom neaktivnosti.

Džojstik

  Ova sekcija omogućava podešavanje džojstika i probu njegovog ispravnog rada. Takođe možete kalibrisati džojstik, i ručno odrediti njegov uređaj ako nije pravilno automatski otkriven.

Tastatura

  Ovaj modul omogućava podešavanje osnovnih postavki tastature. U njih spada zastoj i brzina ponavljanja tastera, i željeno stanje NumLocka po pokretanju KDE‑a.

Miš

  Ovde možete podesiti postavke miša. Možete menjati redosled dugmadi, obrnuti smer klizanja ili izmeniti ponašanje ikona koje reaguju na klik. Možete pregledati, instalirati i birati teme pokazivača. Jezičak Napredno omogućava dodatno, fino podešavanje postavki.

Štampači

  U ovom dijalogu možete podesiti štampače, uz korišćenje raznih sistema štampe. Možete dodavati lokalne i daljinske štampače, proveravati tekuće poslove i gledati svojstva štampača.

Džesika
Hol (Jessica Hall)
jhall@kde.org

## Kontrola energije

Ova sekcija ima samo jedan modul, Baterija laptopa. Njime možete podesiti izgled i ponašanje nadzora baterije putem K‑laptop-demona. Možete izabrati ikone baterije za predstavljanje različitih energetskih stanja i obaveštenja o određenim događajima. Možete podesiti demon da suspenduje ili ugasi laptop u slučaju da se baterija istroši do kritičnog nivoa, radi sprečavanja gubitka podataka.

Džesika
Hol (Jessica Hall)
jhall@kde.org

## Regija i pristupačnost

U ovoj sekciji podešavate opcije u vezi regije i lokaliteta, kao i opcije pristupa za hendikepirane osobe.

Pristupačnost

  Ovde možete podesiti opcije za korisnike kojima je teže da čuju sistemske zvuke ili koriste tastaturu. Možete podesiti da sistemsko zvono koristi vizuelni signal, kao što je treptanje ekrana ili inverzija boja. U opcije pristupačnosti tastature spadaju npr. spori i lepljivi tasteri.

Država (regija) i jezik

  Ovaj modul omogućava podešavanje opcija posebnih za vaš lokalitet, kao što su jezik, valuta i format vremena. Više jezika na raspolaganju dobijate instaliranje KDE‑ovih lokalizacionih paketa `kde-l10n-*`.

Akcije unosa

  Ovde podešavate akcije unosa, kao što su gestovi mišem i prečice sa tastature za pokretanje programa i izvršavanje naredbi.

Raspored tastera

  U ovom modulu podešavate KXKB, alatku za prebacivanje rasporeda tastera koja koristi X‑ovo proširenje XKB. Prebacivanje između rasporeda moguće je upotrebom pokazatelja u sistemskoj kaseti ili prečica sa tastature. Kroz ovaj dijalog možete uključivati i isključivati rasporede, i još toga. U naprednije mogućnosti spada i određivanje da li su promene rasporeda globalne, po programu ili po prozoru.

Prečice s tastature

  Ovde možete podesiti opšte KDE‑ove prečice sa tastature. Postoji nekoliko predefinisanih šema prečica ako ste naviknuti na neko drugo prozorsko okruženje, kao što je Windows ili MacOS. A ako želite možete prilagoditi prečice i modifikatorske tastere na svoju ličnu šemu.

An Mari
Mafu (Anne-Marie Mahfouf)
annma@kde.org
Havijer
Martin Dijez (Javier Martín Diez)
Roko
Stancione (Rocco Stanzione)

## Bezbednost i privatnost

U ovoj sekciji možete podesiti opcije vezane za bezbednost i privatnost, kao što su korišćenje šifrovanja, uključivanje KDE‑ovog novčanika, postavljanje svog identiteta i upravljanje keševima.

Šifrovanje

  Ovaj modul omogućava podešavanje SSL‑a za upotrebu u većini KDE programa, kao i upravljanje vašim ličnim sertifikatima i poznatim autoritetima za sertifikate.

K‑novčanik

  Ovde možete izmeniti postavke KDE‑ovog menadžera novčanika.

  KDE‑ov novčanik ima za cilj da obezbedi bezbedno skladištenje lozinki i podataka iz veb formulara. Možete grupisati različite lozinke u različitim novčanicima, a svaki se otvara samo glavnom lozinkom (koju nikako ne smete zaboraviti!) Podrazumevani novčanik zove se `kdewallet`, tako da možete ili napraviti novi novčanik za lokalne lozinke ili prihvatiti podrazumevani za sve podatke, u sekciji Automatsko biranje novčanika.

  KDE programi poput K‑osvajača, K‑pošte i Kopetea potpuno podržavaju KDE‑ov menadžer novčanika. Svi oni će barem jednom tražiti dozvolu za pristup tekućem novčaniku. Možete dodeliti razne nivoe pristupa, kao što su Dozvoli uvek, Dozvoli jednom, itd. Ako želite da izmenite nivo pristupa, to možete učiniti pod jezičkom Upravljanje pristupom brisanjem unosa programa i odabirom nove postavke kad taj program sledeći put zatraži pristup novčaniku.

  Postavke novčanika

    Za uključivanje podsistema KDE‑ovog novčanika, popunite kućicu Uključi KDE‑ov podsistem novčanika. Pražnjenje ove kućice isključiće KDE‑ov novčanik na sistemu.

    Podrazumevano KDE‑ov menadžer novčanika stoji otvoren dok se ne završi korisnička sesija, ali ovo možete izmeniti pomoću Zatvaranje novčanika, kada će se zatvarati čim se neko vreme ne koristi, kad se pokrene čuvar ekrana ili kada ga više ni jedan program ne koristi.

    Pošto možete imati više novčanika, Automatsko biranje novčanika omogućava pokretanje KDE‑a sa datim novčanikom.

    KDE‑ov novčanik podrazumevano će se pojaviti u sistemskoj kaseti, ali ga možete sakriti. Ispraznite Prikaži menadžer u sistemskoj kaseti da bi uvek bio skriven, ili popunite Sakrij ikonu sistemske kasete po zatvaranju poslednjeg novčanika da se sakrije samo kad su svi novčanici zatvoreni. Ove stavke nalaze se u sekciji Menadžer novčanika.

  Upravljanje pristupom

    Ovde možete postaviti smernicu upotrebe novčanika za KDE programe.

Lozinka i korisnički nalog

  Ovde možete izmeniti podatke o sebi, koje će koristiti npr. poštanski programi i obrađivači teksta. Prijavnu lozinku možete promeniti klikom na dugme Izmeni lozinku....

Privatnost

  Ovaj modul omogućava brisanje tragova koje KDE ostavlja na sistemu, kao što su istorijat naredbi ili keševe pregledača.

Džesika
Hol (Jessica Hall)
jhall@kde.org

## Administracija sistema

Ovaj modul omogućava podešavanje aspekata sistema kao što su učitavač na podizanju ili jezgro, i pomaže da obavite važne sistemske zadatke. Većina ovih sekcija zahtevaće korenu ili administratorsku lozinku za primenu izmena.

But menadžer (LILO)

  Ako koristite popularni učitavač na podizanju Lilo, možete ga podesiti ovde. Možete podesiti lokaciju gde će biti instaliran, prekovreme na uvodnom ekranu, kao i menjati ili dodavati slike jezgra na spisak podizanja.

Datum i vreme

  Ovaj modul omogućava podešavanje sistemskog datuma i vremena. Možete postaviti datum, vreme i tekuću vremensku zonu. Ove postavke primenjuju se širom sistema.

Instalater fontova

  Na ovom mestu podešavate fontove, kao lične tako i širom sistema. Dijalog omogućava instaliranje novih, brisanje starih i pregled instaliranih fontova. Podrazumevano su prikazani vaši lični fontovi. Za izmenu fontova širom sistema kliknite na dugme Administratorski režim....

Laptop IBM Thinkpad

  Ovaj modul omogućava podešavanje specijalnih dugmadi na IBM‑ovim Thinkpadima. Da biste koristili ove mogućnosti, trebaće vam modul `nvram`.

Jezgro Linux

  Ako koristite KDE na Linuxu, postoji modul K‑kontrole za pravljenje ili izmene postavnih fajlova za jezgro Linux. Ovaj konfigurator saglasan je sa jezgrima pre 2.5.

Menadžer prijavljivanja

  Ovaj modul omogućava podešavanje KDM‑a, KDE‑ovog menadžera prijavljivanja. KDM je moćan menadžer prijavljivanja sa širokom lepezom opcija. Podržava prebacivanje korisnika, udaljeno grafičko prijavljivanje i ima potpuno prilagodljiv izgled. Za više informacija pogledajte priručnik za KDM.

Putanje

  Ovaj dijalog omogućava podešavanje podrazumevanih lokacija gde su smešteni neki bitni fajlovi. Fascikla data pod Putanja površi: sadrži sve fajlove na površi, pod Putanja samopokretanja: fajlove ili veze ka fajlovima koje želite da pokrenete pri pokretanju KDE‑a, a pod Putanja dokumenata: navodi se podrazumevana lokacija odakle će KDE programi otvarati i gde će upisivati dokumente.

Laptop Sony Vaio

  Ovaj modul omogućava podešavanje mogućnosti specifičnih za Sonyyjeve Vaiove. Da biste koristili ovu sekciju, moraćete da instalirate drajver `sonypi`.