Френсис
Ђанарос (Francis Giannaros)
francisg@gmail.com

# Употреба КДЕ‑а као корен

На уникс оперативним системима често има више корисника, који опет могу имати различита овлашћења. Уобичајени метод је поседовање обичног корисничког налога, чији су фајлови обично смештени у фасцикли `/home/korisnik`, а онда и кореног налога, root. Корени налог, односно „суперкорисник“, има овлашћења над целим системом, тако да може да промени било који фајл на систему.

Иако ово значи да је под кореним налогом лако обављати административне задатке, значи такође и да на њему нема наметнутих безбедносних ограничења. Стога мала грешка у куцању, или нека друга, може резултовати непоправљивом штетом.

Неки оперативни системи на којима КДЕ ради дозвољавају графичко пријављивање на налог root. Упркос овоме, никада се не пријављујте у КДЕ‑у као корен, и за тим никада не би требало да буде потребе. Систем је далеко отворенији за напад под кореним налогом; посебно ако прегледате Интернет као корен, драматично повећавате изгледе за оштећење система.

Неке линукс дистрибуције наглашавају овај савет до те мере да су потпуно онемогућиле корени налог, уместо којег користе судо модел (наредба `sudo`). Без обзира на то, основни безбедносни модел судоа исти је као и наредбе `su`, стога у бити деле исте јаке и слабе стране.

Ако вам икад затреба да покренете програм са суперкорисничким овлашћењима, препоручљиво је да користите КДЕ су. У Конзоли, или по притиску AltF2, унесите `kdesu program`, и програм ће се покренути са суперкорисничким овлашћењима.

Чак и кад је систем подешен да користи наредбу `sudo`, или сте на дистрибуцији која је подразумевано користи, нпр. Кубунтуу, ипак треба да користите КДЕ су — развијачи дистрибуције ће га правилно изменити да користи неопходне поставке. Штавише, никад не би требало да користите `sudo program` за покретање графичког програма са кореним овлашћењима, јер може да помеша дозволе поставних фајлова за тај програм. Извршавање графичког програма као корен генерално није добра идеја, али кад баш морате, најсигурнији пут је преко КДЕ суа.

## Сродне информације

- Приручник за КДЕ су