# KDE‑ovo Eduzabava

KDE‑ov projekat Eduzabave nudi deci, porodicama i učiteljima razne obrazovne programe. Tu možete naći programe za poboljšavanje znanja jezika i vežbanje rečnika, poput K‑vežbe‑reči i K‑kviza‑reči, ili naučne programe kao što su vrlo napredni K‑zvezde (planetarijum) i KIG (interaktivna geometrija), koji će vas povesti na daleke rubove znanja. Zabavljajte se učenjem daktilografije K‑dodirom. Učitelji će naći lak način za pripremu lekcija KEduci. Potpuni spisak obrazovnog softvera za KDE naći ćete na veb sajtu KDE Eduzabave, a ovde sledi kratak pregled nekih od njih.

Pogledajte priručnik za svaki program, upisivanjem `help:/<program>` u K‑osvajačevu traku lokacije, ili izborom u K‑centru-pomoći.

## Poboljšajte znanje jezika

K‑vešala

  Lako upotrebljiv program sa ugrađenim elementima klasične igre „Vešala“. Ovde možete iz određene teme birati reči koje treba uneti, pa čak i izbor nivoa po težini. Program dolazi sa raznim jezicima i stoga je idealan za učenje pisanja osnovnih imenica na drugim jezicima.

  - Veb sajt: http://edu.kde.org/khangman

  - Priručnik za K‑vešala

K‑slova

  Namenski program za pomoć pri učenju azbuke novog jezika, a zatim i čitanja prostih slogova. Idealan za decu ili bilo koga ko pokušava da nauči i da se „sprijatelji“ sa azbukom stranog jezika. Trenutno je podržano nekoliko azbuka.

  - Veb sajt: http://edu.kde.org/klettres

  - Priručnik za K‑slova

K‑anagram

  Jednostavan program za vežbanje uma, u kome treba da pogodite reč datu u programu. Slova te reči su pomešana, a od datih reči treba da pronađete koju reč bi trebala da sačinjavaju ta slova, ako ih prerasporedite. Slično popularnoj igri slaganja reči od nasumičnih slova u kvizovima.

  - Veb sajt: http://edu.kde.org/kanagram

  - Priručnik K‑anagram

KVerbos

  Jednostavno učilo za glagolske oblike španskog jezika. Program predlaže glagol i vreme, a korisnik unosi tražene oblike. Program ispravlja korisnikov unos i daje komentar. Korisnik može uređivati spisak glagola koje treba naučiti; program sam može da sastavi pravilne oblike glagola i oblike najvažnijih glagolskih grupa, dok nepravilne oblike glagola takođe unosi korisnik.

  - Veb sajt: http://edu.kde.org/kverbos

  - Priručnik KVerbos

K‑vežba‑reči

  Još jedan napredan program za vežbanje rečnika, po principu brzih kartica. Veb sajt: Fajlovi sa rečnicima mogu se preuzeti i učitati u program.

  - Veb sajt: http://edu.kde.org/kvoctrain

  - Priručnik za K‑vežbu‑reči

Kiten

  Alatka za učenje i podsećanje japanskog. Preko protokola Edicta i Kanjidica mogu se tražiti i filtrirati reči i iz engleskog i iz japanskog jezika. U ostale mogućnosti Kitena spada nekoliko sveobuhvatnih funkcija pretrage, istorijat pretraga i odeljak za učenje s raznim režimima učenja.

  - Veb sajt: http://edu.kde.org/kiten.

  - Priručnik Kiten

K‑latinski

  Program za osvežavanje latinskog. Poseduje sekcije rečnika, gramatike i provere glagola. Tu je i skup radnih beleški koji se može koristiti za samostalno obnavljanje.

  - Veb sajt: http://edu.kde.org/klatin.

  - Priručnik za K‑latinski

## Matematika

Nekoliko programa koji pomažu oko matematike i geometrije.

K‑razlomak

  Uz ovaj program možete vežbati različite postupke u vezi s razlomcima. U zadatke spadaju izračunavanje zbira dva razlomka, pretvaranje razlomaka u decimalne brojeve, poređenje razlomaka (veće od, manje od...) i još toga.

  - Veb sajt: http://edu.kde.org/kbruch.

  - Priručnik K‑razlomak

KIG

  Sjajan program interaktivne geometrije. Idealan za učitelje koji bi da crtaju grafike na računaru i studente koji žele da saznaju i istraže više o graficima i krivama. Trenutno su podržani mnogi primitivi, a lako možete konstruisati razne stvari, od parabola i hiperbola, do elipsa.

  - Veb sajt: http://edu.kde.org/kig.

  - Priručnik za KIG

K‑procenat

  Ovaj program ima samo jedan cilj: da poboljša vaše sposobnosti računanja s procentima. Uključuje razne vežbe, a tu su i različiti stepeni težine, već prema sposobnostima korisnika.

  - Veb sajt: http://edu.kde.org/kpercentage.

  - Priručnik za K‑procenat

K‑matcrt

  Crtač matematičkih funkcija, sa ugrađenim moćnim raščlanjivačem. Može prikazivati više funkcija istovremeno, i kombinovati njihove činioce za gradnju novih funkcija. K‑matcrt podržava funkcije sa parametrima i u polarnim koordinatama. Pruža nekoliko režima mreže, a grafici se mogu štampati sa velikom tačnošću i u tačnoj razmeri.

  - Veb sajt: http://edu.kde.org/kmplot.

  - Priručnik za K‑matcrt

## Nauka

K‑zvezde

  Opservatorija na radnoj površi za KDE. Daje tačnu simulaciju noćnog neba, sa bilo koje tačke na Zemlji, na bilo koji datum i vreme. Prikaz sadrži 130.000 zvezda, 13.000 dalekih objekata, svih 8 planeta, Sunce i Mesec, i hiljade kometa i asteroida.

  - Veb sajt: http://edu.kde.org/kstars.

  - Priručnik za K‑zvezde

Kalcijum

  Zaokružen program periodične tablice. Sadrži spisak svih elemenata sa proširenim podacima o svakom od njih. Pored osnovnog pregleda, u mogućnosti spada i prikaz hemijskih podataka, modela atoma, energija i slika uz svaki elemenat.

  - Veb sajt: http://edu.kde.org/kalzium.

  - Priručnik za Kalcijum

## Učila

KEduca

  Program sa brzim karticama koji omogućuje interaktivne testove na bazi formulara. Podržava i dodavanje servera sa kojih možete dobavljati testove, kao i nekoliko jezika.

  - Veb sajt: http://edu.kde.org/keduca.

  - Priručnik za KEducu

## Razno

K‑dodir

  Program za učenje slepog kucanja. K‑dodir prikazuje tastaturu na ekranu, a boja tastera se menja kad treba da se pritisnu. Tekst se pojavljuje na ekranu, a od korisnika se traži da ga otkuca. Nekoliko podrazumevanih lekcija, sa raznim stepenima težine, uključeno je u program.

  - Veb sajt: http://edu.kde.org/ktouch.

  - Priručnik za K‑dodir

K‑kviz‑reči

  Program sa brzim karticama koji omogućuje interaktivne testove na bazi formulara. Podržava i dodavanje servera sa kojih možete dobavljati testove, kao i nekoliko jezika.

  - Veb sajt: http://edu.kde.org/kwordquiz.

  - Priručnik za K‑kviz‑reči

K‑kornjača

  Obrazovno okruženje za programiranje u programskom jeziku Logo, i to prilagođenom za nekoliko prirodnih jezika.

  - Veb sajt: http://edu.kde.org/kturtle.

  - Priručnik za K‑kornjaču

K‑geografija

  K‑geografija je alatka za učenje geografije za KDE. Možete da pregledate karte, gde klikom na podelu vidite njeno ime, a takođe i da odgovarate na nekoliko vrsta pitanja, gde, na primer, program prikazuje oblast na karti ili njen glavni grad, a vi treba da joj pogodite ime.

  - Veb sajt: http://kgeography.berlios.de/ i http://edu.kde.org/kgeography.

  - Priručnik za K‑geografiju

K‑treptaj

  K‑treptaj je igra „Sajmon kaže“ za KDE. Igrač treba da zapamti tačan redosled niza svetala i ponovi ga, a zatim mu se predstavlja istovetan niz s jednim dodatnim korakom.

  - Veb sajt: http://edu.kde.org/blinken.

  - Priručnik za K‑treptaj

## Srodne informacije

- Veb sajt KDE Eduzabave na http://edu.kde.org poseduje novosti i informacije o svim KDE‑ovim obrazovnim programima.